text:
دوكتور هئیت دن اؤزل خاطیره لر (1) و (2)
" style="color:#6600cc">
پروفئسور دوكتور جواد هئیت 1383 و 1384 جو ایل نئجه وصیت ائتدی؟ (1)
گونئی آذربایجانلیلار اؤزوموز ، توركیه لیلر قارداشلاریمیزدیر ! (2)
دوكتور هئیت دن اؤزل خاطیره لر
حسن راشدی 23/تیر/ 1393
آچیقلاما :منیم ، اوستادیمیز دوكتور هئیت باره ده یازدیغیم اؤزَل یادداشتلاریم وار ، بو یادداشتلار وارلیق درگی سی نین دفتری كیمی ساییلان دوكتور هئیتین مطبّینده و دوكتور هئیت له اؤزل گؤروشلرده تاریخ و زامانی یادداشت اولاراق گؤتورولموشدور كی ، زامانی گلدیكده بو یادداشتلار سیرا ایله دیه رلی میلّتیمیزه سونولاجاقدیر ؛ ایندی بو یاددشتلارین ایلك بؤلومو بورادا تقدیم اولور .
...................................................................
تیر آیی نین اورتالاری 1383 جو هجری شمسی ایلی ایدی ، چوخ زامانلار اولدوغو كیمی بو گونده بؤیوك بیلگین دوكتور هئیتین وارلیق مجله سی نین دفتری كیمی اولان و فلسطین خیابانیندا یئرله شن مطبّینده ، دوكتورون یانیندا ایدیم .
بو گون ، چوخدان منیم ذهنیمی اؤزونه مشغول ائدن آمما اؤزومه جرئت وئریب دوكتوردن سوروشا بیلمه دیگیم بیر سورغونو سوروشماق ایسته ییردیم!
او گون بیر مقدّمه دن سونرا و دوكتور هئیتین میلّتیمیزه نه قدر ارزشلی و دیه رلی اولدوغونو قید ائتدیگدن سونرا دوكتوردن سوروشدوم :
"آقای دوكتور آللاه سیزه 100 ایل عؤمور وئرسین ، لاكین بوتون اینسانلار نهایت دونیادان گئتمه لی دیر، آمما بؤیوك اینسانلار دونیادان گئتدیگدن سونرادا اونلارین جسمی نین هارادا دفن اولماسی اؤنم داشییر و میلّت ایچینده او مكان بیر معنوی مكانا چئوریلیر ، آیا سیز بو حاقدا بیر تصمیم توتوبسوزمو ؟ "
بؤیوك عالیم بیرآز فیكیره گئدیب دئدی :
" واللاه بو حاقدا بعضی واختلار فیكیرله شیرم ، آمما نه ایش گؤره جه ییم و هارادا دفن اولاجاغیم باره ده تصمیم توتمامیشام . " من دئدیم :
آقای دوكتور جسارت ائدیرم منی باغیشلایین ، آمما سیز بوتون وجودونوزلا ایندیه كیمی آذربایجانا و میلّتیمیز یولوندا چالیشیب سینیز ،سیزین جسمینیزین آذربایجاندا تورپاغا تاپشیریلماسی میلّتیمیزه چوخ اؤنملی دیر ، آیا تبریزده تورپاغا تاپشیریلماغا فیكر ائدیب سینیزمی ؟
دوكتور دئدی :
" بو یاخشی فیكیردیر آمما منیم عائله م عمومیتله ایندی تهراندا یاشاییرلار "
من دئدیم : آقای دوكتور سیز داها اؤز عائله و قوهوملارینیزین یوخ ، بیر میلّتین سینیز.
دوكتور دئدی : " بو حاقدا فیكیرلشمه لییم "
............................
حدودا ایكی آی سونرا :
وارلیق دفتری ( دوكتور هئیت مطّبی) ، چهار شنبه 11/ شهریور / 1383 ساعات : 6 حدودو آخشام اوستو :
دوكتور هئیت یالنیز ایدی و منشی سی آقای اسكندری دن باشقا مطبّ ده بیر آدام یوخ ایدی ، داها دوكتور ح. جعفر زاده ده یوخ ایدی ، گئتمیشدی تبریزه ......
دوكتور هئیت مندن اكبر آزاد حاقدا سوروشدو ؛ بیر ساعات یاریم قاباقدا منیم جیب تئلفونوما زنگ ائدیب اكبر آزادین توتوقلانماسی باره ده سوروشموشدو ، منده دئمیشدیم گله رم مطبّه و داها آرتیق بو مسئله نی ایضاح ائده رم .
من اكبر آزادین هله ایچه ریده اولدوغونو دوكتوره توضیح وئردیكده دئدی :
" كئچمیش زامان اولسایدی ،ایندی بیر تئلفونلا آزادی حبس دن چیخاراردیم "
بیر موضوع قاباغا گلدی بیردن منیم یئنه دوكتور هئیتین وصیت مسئله سی یادیما دوشدو ؛ سوروشدوم : آقای دوكتور خاطیرینیزده اولسا تقریبا ایكی آی قاباق وصیت باره ده بیر سورغو جنابینیزا وئرمیشدیم ؟!
دئدی :
" بلی، آقای ری شهری بیزیم عائله وی مقبره میزی كی، ابن بابویه ده ( شهر ری ) دیر و آتام و فامیللریمیز اوردا دفن اولوبلار بیزدن آلیب و بیز داها امواتیمیزی اوردا دفن ائده بیلمیریك، من آقای اوجاق نژادا (حجت الاسلام ) دئدیم آقای ری شهری یه دئیین او مكانی بیزه وئرسین چونكو من دئمیشم منی آتامین آیاغی آلتیندا دفن ائله سینلر آمما او مكانی بیزه قایتارماسالار وصیّت ائده جه یم منی باكی دا دفن ائله سینلر ." سونرا آرتیردی :
" حیدر علی یف منه دئمیشدی وصیت ائت وفات ائتدیكدن سونرا سیزی باكی یا گتیریب فخری قبریستانلیغیندا دفن ائله یك ، ایندی ده من باكی یا گئدنده منه بو سؤزو دئییرلر، ابن بابویه مسئله سی حل اولماسا من ده بو ایشی گؤره جه یم ."
من دئدیم : آقای دوكتور تبریزده مثلا مقبرة الشعرادا دفن اولماغا فیكرینیز نئجه دیر ؟ و آرتیردیم ، اوستاد شهریارین تبریزده دفن اولماسی چوخ اهمیت داشیییر ایندی .
دوكتور دئدی : " آخی منی مقبرة الشعرادا دفن ائله مَزلر كی ......"
بو زامان ، تبریزدن بیر اوغلان و بیر قیز اؤیرنجیسی گلدی و سؤزلر یاریمچیلیق
قالدی
...........................................
تقریبا بیر ایل سونرا :
چهار شنیه 9 / شهریور / 1384، مطبّ
آخشام اوستو مطبّ خلوت اولدوقدان سونرا كی، ساوالان (حسن مجید زاده ) ده اوردا ایدی و اوچوموز ( دوكتور هئیت ،حسن مجید زاده جنابلاری و من ) مختلیف مسئله لر بارده دانیشیردیق یئنه منیم دوكتور هئیتین وصیت موضوعسو یادیما دوشدو .
من بو گون ، ساوالان جنابلاری ایله بیرلیكده یئنه وصیت باره ده دوكتورله دانیشدیم .
ساوالان دا ، رحمتلیك دوكتور جاویدین تبریزده نئجه دفن اولماسیندان دانیشدی ، علی تبریزی نین وادی رحمت ده نئجه دفن اولما موضوعسونو دیله گتیردی و نهایت دوكتور هئیت دئدی :
" منیم خانیمیم ایسته ییر منی اؤز عائله وی قبیرلرینده تهراندا دفن ائتسینلر لاكین من اونا راضی دئییلم " .
بیزده دئدیك، البته سیز راضی اولمازسینیز ، سونرا دوكتور هئیت آرتیردی :
" بیلمیرم باكی و یا تبریزده دفن
اولماغیم نئجه اولاجاق ؟ "
بو سؤزدن سونرا من دئدیم :
آقای دوكتور ، هم تبریز و هم باكی هر ایكیسی آذربایجان تورپاغی دیر ، آمما سیز
وصیت ائدین اوّلجه تبریزده مثلا مقبرة الشعرادا و یا سیزه اویغون باشقا بیر یئرده دفن اولاسینیز ، لاكین سیزین تبریزده دفن اولماغینیزا مانع اولسالار وصیت ائدین باكی دا دفن ائتسینلر ؛ یعنی وصیت ائدین " منی تبریزده دفن ائدین اگر تبریز اولماسا باكی دا تورپاغا تاپشیرین " .
دوكتور دئدی :
"بو چوخ گؤزَل پیشنهاددیر ،ائله اوجور ائله رم ، چونكو باكی لیلاردا تبریزی چوخ سئویرلر و اونا باشقا بیر حیسّ ایله باخیرلار ، تبریز اولماسا باكی اولار ." سونرا ساوالاندا بو وصیته تأكید ائتدی .
هر ایكیمیز دوكتور هئیتین آغزیندان چیخان بو سؤزلرین شاهیدی اولدوق او گون و 9 / شهریور / 1384 تاریخینده ، آخشام اوستو و دوكتور هئیتین مطبّینده .
ائشیتدیگیمیزه گؤره دوكتور هئیت بو وصیتی ائله بوردا دئدیگیمیز كیمی یازیب و لازیم اولان یئر و یا یئرلره ده تحویل وئریب دیر .
بیز ، اوره یی آذربایجان سئوگیسی ایله دائما چیرپینان پروفئسور دوكتور هئیتین شفاء تاپماسینا دوعا ائدركَن ، اونون ائتدیگی وصیتینی ان ساغلام زامانیندا بورادا گتیرمك ایسته دیك .دوكتور هئیت باره ده منیم اؤزل و چوخلو یادداشت خاطیره لریم وار كی ، بو یادداشت خاطیرلری یئری گلَركن بؤلوم - بؤلوم و ائله بو وئبلاگدا و فیسبوك صحیفه مده سیزلرله پایلاشاجاغام .
"گونئی آذربایجانلیلار اؤزوموز ، توركیه لیلر قارداشلاریمیزدیر ! " (2)
دوكتور هئیت دن اؤزل خاطیره لر
حسن راشدی : 1 / شهریور / 1393
حؤرمتلی دوستلار ، ادبیات سئورلر
و گونئی - قوزئی آذربایجان و تور ك دونیاسی نین افتخاری ساییلان و تانری رحمتینه قووشان
پروفئسور دوكتور جواد هئیتی سئونلر !
قاباقلاردا دئدیگیم كیمی منیم ، ائلیمیزین - یوردوموزن افتخاری رحمتلیك اوستادیمیز دوكتور جواد هئیت دن اؤزل خاطیره لریم وار ؛ بو خاطیره لر ایللر بویو دوكتورون مطبّی اولدوغو حالدا " وارلیق " درگیسی نین دفتری كیمی ساییلان و وارلیق مجله سی موضوعلاری و باشقا مسئله لر حاقدا دوكتور هئیتین باشچیلیغی ایله قوردوغوموز رسمی جلسه لردن سونرا دوكتورون سؤیله دیكلری اؤزل خاطره لریندن یادداشت ائتدیگیم موضوعلاردیر .
بو یادداشتلار هانسی تاریخ ، هفته نین هانسی گونو و حتی هانسی ساعاتیندا دئییلدیگی و بو دئییلن زامان كیملرین دوكتورون یانینندا اولدوغو بئله یادداشت اولوب .
طبیعی كی ، بو خاطیره لرده ، سیاسی باخیمدان حتی اگر آزجا چتینلیك یارادان مسئله اولورسا بیز ، ایراندا یاشایان و قید حیاتدا اولان و بو خاطیره لر دئییلدیگی زامان دوكتورون یانیندا اولان شخصلرین آدلارینی اونلارین رضایت لری اولمادان چكمه یه جه ییك .
بو خاطیره لرین سایی ، اوزونلو - قیسالی 38 دنه دیر كی، اونون بیرینجی بؤلومو دوكتور هئیتین وصیّتی حاقدا ایدی ؛ بو وصیّتین هارادان باشلانیب و نئجه سونا یئتمه سی بو وئبلاگدا و فئیسبوك صحیفه میزده شرح وئریلدی و نهایت ده ائله رحمتلیك دوكتورون ائتدیگی وصیّت یئرینه یئتیریلدی ، یعنی تبریزده دفن اولماسینا مانع اولدولار ، نتیجه ده قوزئی آذربایجانین باش شهری " باكی " نین فخری باغیندا ، 1324- جو ایل آذربایجان نهضتی اؤندَری سید جعفر پیشه وری ، قوزئی آذربایجان 1991 -جی ایل مستقل اولدوقدان سونرا ایلك جمهور رئیس اولان ابوالفض ائلچی بگ ، و ایكینجی جمهور رئیس حیدر علی یف و باشقا تانینمیش شخصیتلرین یانیندا آذربایجان تورپاغینا تاپشیریلدی .
بو خاطیره لر احتمالا هر 10 گوندن بیر ، بو وئبلاگدا وئریله جكدیر
ایندی او خاطیره لرین داوامی :
" گونئی آذربایجانلیلار اؤزوموز ، توركیه لیلر قارداشلاریمیزدیر . "
تاریخ 21 / دی / 1383 (10 / jan/ 2005 ) دوز گونو
سویله نیلن یئر : دوكتور هئیت مطّبی ( وارلیق دفتری ) آخشام چاغی
بورادا اولانلار : میر هدایت حصاری (رحمتلیك) ، حسن راشدی ، اكبر آزاد
دوكتور هئیت اوچ آیلیق توركیه ، كانادا و آمئریكا سفریندن یئنی جه قاییتمیشدی ، كانادا و آمئریكادا آذربایجانلیلارا ادبیاتیمیز ، مدنیتیمیز و وارلیق مجله سی و فارسلارا جراحلیق باره ده یاخشی كونفرانسلار وئرمیشدی .
كانادادا دوكتور رضا براهنی ، " كانادا یازارلار درنگی باشقانی " ایله ده گؤروشموشدو ، دوكتور براهنی دوكتور هئیت حاقدا اینتئرنئت ده گؤركملی و اؤنملی خبرلر یازمیشدی .
دوكتور هئیت سفردن قاییتدیقدان سونرا منه و اكبر آزادا زنگ ائدیب سفردن دؤنمه سینی خبر وئریب بیر گؤروشوموزون اولماسینی بیلدیرمیشدی .
من آخشام اوستو ساعات 5 ده فلسطین خیابانینندا یئرله شن وارلیق دفترینه (مطبّه) گئدیب دوكتور هئیتله گؤروشدوم ، رحمتلیك حصاری مندن قاباق اوردا ایدی ؛ بیرآز مندن سونرا اكبر آزاددا گلدی و دوكتورله گؤروشدو .
بیز سفر حاقدا دوكتوردن سوروشدوقدا دئدی :
سفر یاخشی سفر ایدی ، ایشلر راحات دوزلدی ، منیم یاشیل كارتیم اولدوغونا گؤره آمئریكایا گئتمه یه چتینلیگیم یوخ ایدی ، آمما یاشیل كارت باطل اولماماق اوچون هر آلتی آی دان بیر ، آمئریكایا گئتمه لی سن ، آمما من بیر ایل ایدی آمئریكایا گئتمه میشدیم و بو اوزدن احتمال وار ایدی بو مسئله یه ایراد توتسونلار .
آمما من كانادایا گئتدیم اوراداندا دوستلارین یاردیمی ایله قارادان ( یئردن و جاده ایله ) هم من و هم حیات یولداشیم آمئریكایا كئچدیك ، یعنی دئدیك قیزیمیزین تویونا گئدیریك ، داها یاشیل كارتین واختیندان كئچمه سینه ایراد توتمادیلار .سونرا سؤز هاردان گئتدیسه دوكتور هئیت آرتیردی :
" نئچه ایل قاباق باكی دا اولاركن بیر گون شاعیر بختیار واهابزاده و خودی ممد اوف لا ( فیزیك و یا باشقا بیر فنی رشته نین بؤیوك متخصصی ، دئدی http://az.wikipedia.org/wiki/
" بختیار معلّیم یوخ ، گونئی آذربایجانلیلار اؤزوموز ، توركیه لیلر قارداشلاریمیزدیر ! "
بختیار دئدی : دوغرودور ، سیز دئیه ن دیر .


c: text/html

text:
رحمتلی یحیوی دهن ایکی نوحه:
سنه یا حسین یۆزۆمدهن، آچێلان نقابیم آغلار
باشێم اۆسته ذرّه ذرّه، دۆشهن آفتابیم آغـلار
****
زینبـَم بیـابـانـدا لئشگــریمــی آختـاررام
خئیمهلر یانان یئرده معجریمی آختاررام
حضرت زینب (س)ین قتلگاهدا قارداشێنا سؤیلهییر:
قوْشار: حاج عبّاسقلی یحیوی اردبیلی (تاجالشُعرا)
سنه یا حسین یۆزۆمدهن، آچێلان نقابیم آغلار
باشێم اۆسته ذرّه ذرّه، دۆشهن آفتابیم آغـلار
اۆرهگیمده مه جمالون، اێشێقێن گؤرهن گؤزۆم وار
منه بیر چێراغ-ی-شبدیر، بۇ چێراغه نه سؤزۆم وار
گئجهلر یۇخۇ یوْخۇمدۇر، کی قاباقدا گۆندۆزۆم وار
اوْ بلالی گۆندۆزۆمه، شب-ی-ماهتابیم آغلار
یارالێ باشۇن جیداده، ائلییهن زمان تجلّا
من-ی-بینوایه تاریک، اوْلۇ روشنای-ی-دونیا
ائله یاندێران دیلیله، دییهرهم حسین حسین وای
اۇجالان سسیمه مُلحق، اوْلۇر اؤز خیطابیم آغلار
نه قدهر ساغام بلادهن، غم-وْدرد دیر حوالَم
ائله کی گؤزۆم یۇمۇلدۇ، قۇتارۇب کسیلدی نالَم
منی قوْیدۇلار مزاره، دوْلانۇر مدار-ی-عالم
لَحد آلتدا توتیا تک، تؤکۆلهن تُرابیم آغلار
گؤزۆمۆن یاشێ غموندا، قارا مُشگنابه بنزهر
تؤکۆلهنده سینوْن اۆسته، دوْلانۇر گۆلابه بنزهر
دوْلاشێبدێ گردنیمه، هؤرۆگۆم طنابه بنزهر
اوْ طنابه قوْللارێمدان، وۇرۇلان طنابیم آغلار
تؤکهر اوْل قلملری کی ورقه قارا مُرکّب
اوْ قارا مُرکّبیله اوْلۇ شرح-ی-حال زینب
قلمون گُزارشیندهن اوْخۇناندا غملی مطلب
خبر-ی-مُصیبتیمده یازێلان کیتابیم آغلار
داغێداندا اشگ-ی-توفان، یئره چشم-ی-غم نیگاهیم
اوْنۇ خُشک ائدهر اۆرهکدهن چێخان آتش-ی-سییاهیم
ایکی ضدّیلهن موافق اوْلۇر ابر-ی-دود-ی-آهیم
اوْدۇلان سۇ اۆسته شبنم، اَلهیور سحابیم آغلار
حَرم اهلینین صفیندهن گلیر هر بیری نوایه
وئری کاروان-ی-ماتم، اوْنۇلان صدا-صدایه
هامۇدان چوْخ آغلارام من، اوْ نوای دلرُبایه
کی گۆناهسیز بالاسێ، وۇرۇلان ربابیم آغلار
سنی سسلهرهم برادر منیله دانێش جیداده
سسیوی ائشیتمهرهم چون، گلیرهم فغان-وْ-داده
اوْ محاسن-ی-شریفون نئجه تیترهیور هواده
ائدهر اضطراب اوْنۇن تک، دل-ی-پیچ-وْ-تابیم آغلار
حضرت زینب (س) قتلگاهدا اوْخشایێر
قوْشار: حاج عبّاسقلی یحیوی اردبیلی (تاجالشُعرا)
زینبـَم بیـابـانـدا لئشگــریمــی آختـاررام
خئیمهلر یانان یئرده معجریمی آختاررام
هر مکاندا بیر کؤهنه سقفسیز بنا گؤرسهم
پایهسی شکست اوْلمۇش خانه-وْسرا گؤرسهم
یا حصاری ویرانه قصر-ی-غمفزا گؤرسهم
یا خرابه مسجددهن هاردا بیر نما گؤرسهم
چون ایتیرمیشهم، اوْردا؛ گؤهریمی آختاررام
بیرده گر یوْلۇم دۆشسه، کربلا میناسینه
یۆز قوْیۇب سۆرۆننهم من قتلگاه آراسینه
گؤز تیکیب حسین بیللهم زینبین دواسینه
تا قوْیام قارا مرحم زۆلفدهن یاراسینه
قان ایچینده صد پاره پئیکریمی آختاررام
پر آچێب اگر گؤرسهم برگ-ی-نخل خرماده
قارداشێم بئله بیللهم پرچم ائتمیش آماده
گؤزلریم دۆشهن وقته سروقد شمشاده
نامدار ابالفضلین قامتی دۆشهر یاده
صاحب علم، غیرت پروریمی آختاررام
هانسێ شاهێ گؤرسهم من موکب-ی-جلالتلهن
دورهسین آلێب لئشگر حُرمت-ی-نهایتلهن
پرچمین وزیر آچمێش باشێ اۆسته عزّتلهن
گوزلریم گزهر صف صف مُنتهای-ی-دقّتلهن
اوْردا فضل-وْ-عبّاس-وْ-جعفریمی آختاررام
...
گر ملهر قۇزۇ گؤرسهم آیرێلێبدێ مادر دهن
آوچێلار قاباغێندا صیدلر اگیب گردهن
بچّه آهو آوازین من ائشیتسهم هر یئردهن
خۇردا قێزلارێن آللام سسلرین اوْ سسلهردهن
چؤللــره قاچان آهو گؤزلریمی آختاررام
یاتمارام اوْلۇن شاهد، ای اێشێقلێ اۇلدۇزلار
صبح اوْلۇنجا سیزلر تک قاللام هر گئجه بیدار
آغلارام یۇخۇم گلمهز بیلمیسیز نه دردیم وار
آی چێخاندا دیسگیننهم چون بالام آیا اوْخشار
آسمـانـدا مـه پئیکـر اکـبـریمـی آختـاررام
...
قۇشلارێن نئجه صیّاد لانهسین ائدهر تالان
ائتدیلهر اوْ قۇشلار تک، آشیانهمی ویران
آشیانیم اوْد دۇتدۇ قاچدێ چؤللره طفلان
من اوْدۇر همان گۆندهن اوْلمۇشام بئله نالان
دلشیکسته مرغان-ی-بیپریمی آختاررام
...

robotstxt: allowed

filter: keep


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
Qızlar istəyir məni
Nə olub nələr çönüb . qızlar istəyir məni
Biri qöz vurur mənə . biri səsləyir məni
Biri naz eyləyiri . biri istədir özün
Biri qəmzəylə baxır . biri yandırır məni
Biri telfonun verir . deyir zəng et mənə sən
Biri gül verir mənə . biri dindirir məni
Biri şeir deyir mənə . biri namə göndərir
Biri sms vurur . yazır gözləyir məni
Belə bir gül oğlanı . niyə sən istəmisən
Bilmirəm hansı yetim . sənə pisləyir məni
bax Mənə hammi bugün . gözlərində yer verir
Qalmışam bu qız niyə . yenə istəmir məni
Şair : Vəhid şükürzadə
قیزلار ایسته ییر منی
نه اُولوب نه لر چُونوب ، قیزلار ایسته ییر منی
بیری گؤز وورور منه ، بـیری سسله ییر منی
بیری ناز ائیله ییری ، بیری ایسته دیر اُوزون
بیری غمزیله باخیر ، بیری یاندیریر منی
بیری تیلفونون وئریر ، دییر زنگ اِئت منه سن
بیری گول وئریر منه ، بیری دیندیریر منی
بیری شعر دییر منه ، بــیری نامه گُونده ریر
بـــیری اس ام اس وورور ، یازیر گؤزله ییر منی
بئله بیر گول اوغلانی ، نیه سن ایسته میسن
بیلمیرم هانسی یئتیم ، سنه پیسله ییر منی
باخ منه هامّی بوگون ، گوزلرینده یئر وئریر
قالمیشام بو قیز نییه ، یئنه ایسته میر منی
شاعیر : وحید شکرزاده
Filed under: وحید شکرزاده نین شعرلری Vəhid Şükürzadə'nin şeirləri,تورکی شعرلر Türkcə şeirlər Etiketlənmiş: | قیز,قیزلار,قیزلار ایسته ییر منی,قیزلار ایستییر منی,قیزلار ایستییر منی وحید شکرزاده,وحید شوکورزاده,وحید شکرزاده,وحید شکرزاده نین شعرلری,وحید شکرزاده شعری,اشعار وحید شکرزاده,تورکی شعر,تورکجه شعرلر,سئوگی شعرلری,شعری از وحید شکرزاده


text:
اینه باحتلی لپانتو ساواشی، ایکی یسیرلیگینگ حکایاتی و اؤیه دۇلانماق...
تۆرکیأنینگ جمهورباشلیق دیوانی نینگ مطبوغات گنگه شچیسی ابراهیم قالین یازدی
لپانتو ساواشی (۱۵۷۱) اوزاق گچمیشه ایه بۇلان عثمانلی بیلن اوروپا قاتناشیقلاری نینگ تاریحیندا اینگ قۇوی بیلینیأن واقالاردان بیری بۇلسا گِره ک.
۱۶-نجی عاصیردان بأری شۇل سااوشینگ یادا سالیان سمبولیزم، یاتلامالار و دویغولار اسلام هم ده گۆن باتار دۆشۆنجه لری نینگ دنگه شدیریلمه گینده اؤچمه جه ک ایز قالدیردی.
دینگه بیر دنگیز ساواشی بۇلماق دأل، ایسه م دیسه نگ تاپاووتلی آداملارینگ ایقبالینی قاراشمادیق شرطلرده بیری بیرینه باغلادی. گۆ باتار ادبیاتی نینگ آبرایلی وکیللریندن بیری و اۇرتا عاصرینگ مشهور ایسپانیالی یازیجیسی میگوئل سروانتس ینگ هم ده عثمانلی دؤولت آدامسی، شاهیر و تاریحچی محمودینگ یسیرلیک، آیرالیق و قاراشیلمادیق پورصاتلاردا اؤیه دۇلانماق یالی اریش آغاچ آدالغالارا شایاتلیق ادن حکایاتلاری اۇنونگ آیدینگ میثالی.
استرالیالی دۇن کیشوت تاراپیندان گؤنۆکدیریلن اوروپانینگ دنگیز گۆیچلری، یونان ینگ کرینۇت آیلاغینداقی لپانتونینگ (اینه باحتلی نینگ) قۇلاییندا عثمانلیث گۆیچلرینی ینگمه گی بۆتین دۆنیأ جار ادیلدی.
اوروپالیلار عثمانلی دؤولتیندن حاص کؤپ گنگ قالدیلار. عاصیرلاردان بأری ینگیلمه ز بۇلان تۆرکلر ایلکینجی گِزِه ک ینگیلدی و اوروپا حۇوپلی "تۆرک گؤلی" بۇلماقدان حالاص ادیلیپدی.
اوروپانینگ دؤرت کۆنجه گیندن دۆرلی شووه له نگلر قورالدی ضیاپاتلار بریلدی. ینگیش شۇوهونی حؤکۆم سۆریأردی. "تۆرکلر قۇلایدا سینمالیدی" دییلیأردی. اوروپاداقی قۇوی هریستیانلاری (مسیحیلری) وپاسیزلیقلاری و گۆنألری سبأپلی ترک ادن تانگری سۇنگوندا کؤمِگه گلیپدی. لپانتو ینگیشینده مؤهۆم رل اۇینایان پاپ پیوس ۵-نجی، "ساراجِنلره" (صلیبی ساواشلاریندا مسلمانلارا بریلن آد) قارشی تأزه بیر ساواش باشلاتماق اۆچین گۆیچلی یاغدای ایه لأپدی.
اِمما بو ینگیشینگ شاتلیغی اوزاق دۇوام اتمه دی. شۇل ییل عثمانلی دؤولتی قبرسی آلدی. دنگیز گۆیچلرینی یانگاداندان قوراپ، اولی گۆیچ بیلن ایزا دۇلاندیلار. سلطان سلیم ۲-نجی نینگ باش وزیری سۇقوللی محمت ونیزینگ ایلچیسی مارک آنتونیو باربارو- آ شیله دیدی: "بو طالیعسیزلیکدن نأحیللی آسغین گلیأندیگیمیزی گؤرمأگه گلدینگیز. اِمما بیزینگ ییتگیمیز بیلن سیزینگ ییتگینگیزینگ آراسینداقی تاپاوودا اۆنسۆنگیزی چکمه ک ایسله یأرین. قبرسی سیزدن آلدیق. بیز سیزینگ گؤلۆنگیزی قۇپاردیق. سیز بیزی اینه باحتلی دا ینگیپ ساقّالیمیزی سیردینگیز. کسیلن قۇل یانگاداندان چیقماز، اِمما سیریلان ساقّال حاص هم گۆر چیقار."
اوزاق ییللار سۇنگ ذهنینی و کینه سینی اولانماق پورصادینی سیپدیرمادیق ولتر شیله دییپدی: "لپانتودا تۆرکلر اۆستۆن چیقانا منگزه یأر".
لپانتو اورشی کؤپ ایز قالدیردی. سۇنگقی ییللارینگ دۇوامیندا سیاساتی، دۆشۆنجه لری و چمه له شمه لری اوغروقدیردی. قاهرامانلیق، پیداکأرلیک، یسیرلیک و اؤیه دۇلانیپ گلیش حکایاتلاری اوروپادا هم ده عثمانلی تۇپراقلارینا یایبانگلاشماغا باشلادی. شۇل حکایاتلاری نسیللرینگ حیال گۆیجۆنه اؤوشگین چایدی. شۇلارینگ آراسیندا ایسپانیالی و تۆرک حکایالاری تاریحی ماضمونی، ابدی چپرلیگی و مدنیت آرا أهمیتی تایدان یاتلاماغا میناسیپ.
اینانچ و واطان اۆچین جۇشغونلی بۇلان میگوئل سروانتس ۱۵۷۱-نجی ییلدا لپانتودا عثمانلی دؤولتینه قارشی دورماق اۆچین اوروپانینگ قۇشونلاری نینگ ساناوینا گیردی. یاراوسیزلیغینا و سرکرده سی نینگ دویدوریشلارینا قارامازدان ساواش میدانینا چیقدی و سۇل (چپ) الیندن یارالاندی. اِمما اۇل مونی تانگری نینگ سیلاغی حؤکمۆنده قابول اتدی، چۆنکی یازیجی حؤکمۆنده اینگ گۆیچلی یاراغی بۇلان یازوو یازیان الینه گؤنۆکمه گینی اۆپجۆن اتدی. اوروش گۆنلری بویسانچ بیلن یاتلاپ، شیله دیدی "شۇل گۆن من شۇل یرده دیم"
اِمما اوزاق ییللار سۇنگ سروانتس مسلمان قاراقچیلار تاراپیندان ضامون (گروگان) آلینیپ، الجزایره گتیریلیأر. اۇل یرده ۵ ییل یسیرلیک یاشایار. اثرلری نینگ اساسی بؤله گینده میثال اۆچین "الجزایرینگ یسیری"، "الجزایرینگ زیندانلاری" و مشهور اثری دن کیشوت دا الجزایردا گچیرن یسیرلیک ییللارینی گۆررۆنگ بریأر. ۱۵۸۰-نجی ییلدا تثلیث مذهبی نینگ آراچیلیق اتمه گینده پاچ تؤله نمه گی نتیجه سینده آزات ادیلیأر.
سروانتس ینگ ۵ ییللیق یسیرلیگی، عؤمۆر بۇییی آتا واطانیندا دورلی گۆررۆنگلره سبأپ بۇلیار...


text:
بنام خدا
جهنمده بیتن گول" حکایتی است واقعی از ماجرای عاشق شدن دختری (سوری) از "الموت" یکی از توابع قزوین به یک پسر اردبیلی به اسم ایوب که ظاهرا" آنجا دانشجو یا معلم بوده است.این ماجرا حدود 30- 40 سال پیش اتفاق افتاده و این دختر خانم "70" ساله (سوری) هم اکنون در اردبیل زندگی می کند، این حکایت را چند سال پیش استاد "عاصم اردبیلی" یکی از شاعران برجسته معاصر به صورت نظم و در کمال زیبایی نوشته است.
ضرر نمیکنین
جهنمده بیتن گول
فلکین قانلی الیندن بیر آتیلمیش یئره اندی
بیر فلاکت آنانین جان شیره سندن سودون امدی
بوللو نیسگیل شله سین چیگنینه آلتدی
تای توشوندان دالی قالدی
ساری گول مثلی سارالدی
گونو تک باغری قارالدی
درد الیندن زارا گلدی
گونو گوندن قارا گلدی
خان چوبان سیز سئله تاپشیرسین اوزون
یوردوموزا بیر سارا گلدی
بیر وفاسیز یار الیندن سانا گلمز یارا گلدی
بیر یازیق قیز جان الیندن جانا گلمز جانا گلدی
گئچه جکده "الموت" دامنه سیندن بورایا درمانا گلدی
بیر آدامسیز "سوری" آدلی الی باغلی دیلی باغلی !؟
سوری کیم دیر ؟
سورو بیر گولدی جهننمده بیتیبدیر
سورو بیر دامجی دی گوزدن آخاراق ئوزده ایتیبدیر
سورو یول یولچوسودور اگری ده یوخ دوزده ایتیبدیر
سورو بیر مرثیه دیر اوخشایاراق سوزده ایتیبدیر
او کونول لرده کی ایتمیش دی ازلدن ادو گوزدن ده ایتبدیر
سوری بیر گوزلری باغلی اوزو داغلی سوزو داغلی
اولوب هاردان هارا باغلی !؟
بوشلایب دوغما دیارین اوموب البته یاریندان
ال ئوزوب هر نه واریندان
قورخمایب شهریمیزین قیشدا آمانسیز بورانیندان نه قاریندان
گزیر آواره تاپا یاندریجی دردینه چاره تاپا بیلمیر
چوخ سئویر عشقی باشیندان آتا آمما آتا بیلمیر
اوا باخ آوچی دالینجا قاچیر ! آمما چاتا بیلمیر
ایش دونوب لیلی توشوب چوللره مجنون سوراغیندا
شیرین الده تئشه داغ پارچالایر فرهاد اتورموش اوتاغیندا
تشنه لب قو نئجه گور جان وئری دریا قیراغیندا
واریغین سون اثری آز قالیر ایتسین یاناغیندا
سانکی بیر کوزدو بورونموش کوله وارلیق اوجاقیندا
کوزه ریر پیلته کیمین یاغ توکه نیب دیر چراغیندا
بوی آتیر رنج چاغیندا قوجالیر گنج چاغیندا
بیر آدامسیز "سوری آدلی" الی باغلی دیلی باغلی !
سوری جان ! اومما فلکدن فلکین یوخدی وفاسی
نه قدر یوخدی وفاسی او قدر چوخدی جفاسی
کوهنه رقاصه کیمین هر کسه بیر جوردی اداسی
او آیاقدان دوشه نی ایستر آیاقدان سالان اولسون
او تالانمیشلاری ایستر گونو گوندن تالان اولسون
او آتیلمیشلاری ایستر هامودان چوخ آتان اولسون
او ساتیلمیشلاری ایستر قول ائدرکن ساتان اولسون
نئیله مک قورقو بوجوردور
فلکین نظمی ازلدن اولوب اضدادیله باغلی
قاراسیز آغلار اولانمز
دره سیز داغلار اولانمز
اولوسوز ساغلار اولانمز
گره ک هر بیر گوزه له بیر دنه چیر کین ده یارانسین
بیری انسین یئره گویدن بیری عرشه اوجالانسین
بیری چالسین آیاق غم دنیزینده بیری ساحلده سئوینج ایله دایانسین
بیری ذلت پالازین باشه چکیب یاتسادا آنجاق بیری نین بختی اویانسین
بیری قویلانسادا نعمتلر ایچینده بیری ده قانه بویانسین
آی آدامسیز سوری آدلی ساچلاریندان دارا باغلی!
نئیله مک ایش بئله گلمیش "چور" گلنده گوله گلمیش
فلکین اگری کمانینده اولان اوخ آتیلاندا دوزه دگمیش
دیلسیزین باغری دلینمیش اگری قالمیش "دوز" اگیلمیش
اونو خوشلار بو فلک
ائل ساراسین سئللر آپارسین
بولبول حسرت چکه رک گول ثمرین یئللر آپارسین
"قیسی" چوللرده قویوب "لیلی" نی محملر آپارسین
"خسرو"ی "شیرین" ایلن ال اله وئرسین "فرهاد"ین قامتین اگسین
باخاراق چرخ زمان نشئه یه گلسین کئفه دولسون
سوری لار سولسادا سولسون
بیری باش یولسادا یولسون
سیتقا بیر اولدوز اگر اولماسا اولدوزلار ایچینده بو سما ظلمته باتماز
داش آتان کول باشی قویموش داشینی اوزگه یه آتماز
سن یئتیشسن هدفه اوندا فلک مقصده چاتماز
داها افسانه یارانماز
سوری آی باشی بلالی زامانین قانلی غزالی
سوری بیر قوشدی خزان آیری سالیبدیر یوواسیندان
ال اوزوبدور آتاسیندان
جوجه دیر حیف اولا سود گورمه ییب اصلا آناسیندان
او زلیخا کیمی یوسف ایین آلمیر لباسیندان
بونا قانع دی تنفس ائله ییر یار هاواسیندان
درد وئرن درده سالیب آمما خبریوخ داواسیندان
آغلاییب سیتقایاراق بهره آپارمیر دوعاسیندان
او بیر آئینه دیر رسام چکیب اوستونه زنگار
اوندا یوخ قدرت گفتار ئوزو چیرکین دیلی بیمار
گنج وقتینده دل آزار
گوره سن کیمدی خطاکار!؟!
گوره سن کیمدی خطاکار!؟


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
منیم بیر آز رحمیم گلیر…
منیم بیر آز رحمیم گلیر ساغلیغیندا اؤلنلره،
اؤز الی، اؤز آیاغییلا قبریستانا گئدنلره.
اینسان آدلی اوجالیقدان یاواش – یاواش ائننلره.
گونش کیمی دوغولموشکن کور چیراغا دؤننلره.
اؤلوم هاردان باشلانیر گؤر، اؤز قلبینه خیانتدن،
اؤلوم هاچان یاخینلاشیر؟ ال چکنده جسارتدن،
ماویلیکدن آیریلاندا قارتال بوکر قانادینی،
اینسان بوکور قانادینی آیریلاندا اولویتدن.
منیم بیر آز رحمیم گلیر اؤزونه قصد ائدنلره،
ساغلام، قاینار دوشونجه نی چولاق، شیکست ائدنلره،
سوسوب دوردو، گؤره-گؤره فنالیغی، فلاکتی،
سوکوتویلا گوللهلهدی اؤزوندکی لیاقتی.
حاقسیزلیغا گؤز یومانلار اؤز گؤزونو اوغورلاییر،
زاوال گؤروب لال اولانلار اؤز سؤزونو اوغورلاییر،
موباریزه مئیدانیندا کیم سیویشیب یایینیرسا،
یاواش-یاواش بو دونیادان اؤز-اؤزونو اوغورلاییر.
منیم بیر آز رحمیم گلیر توخلوغوندان اؤلنلره،
نفسسیز بیر کابینئتی یاریم دونیا بیلنلره،
بیرجه اوسکوک شؤهرت اوچون سینوو گئدن، یئریکلهین،
آیاق اؤپن، وظیفه نی گؤزلرینه تپنلره.
قولتوقلارا قیسیلدیقجا بیلمهدی کی، آزیر، چاشیر،
ناکیشییه یاخینلاشان کیشیلیکدن اوزاقلاشیر،
گذشت ائتدی بیر لیانا افو ائلهدی افیلیگی،
اوریینی باسیب یئدی قورخاقلیغی، افللیگی.
رحمیم گلیر عموربویو مرد بیر آددیم آتمایانا،
دونیا بویدا سعادتدن بیرجه گیله دادمایانا،
رحمیم گلیر خسیسلره، گدالارا،
بؤیوک اولما ایمکانینی الدن وئرن خیردالارا.
من اونلاری سیلکهلمک، سیلکهلمک ایستییرم،
جلیز، کیرلی دویغولاری گوللهلمک ایستییرم،
بو دونیانی میسکینلردن تمیزلمک ایستییرم،
تمیزلمک… اونو بیر آز عزیزلمک ایستییرم.
حیات دوشونجه لری…
سن ائله بیلمه کی، کؤچدوگوم زامان ،
دونیادان بیریوللوق کؤجهجهیم من.
بیر دفعه اؤلونجه، بلکه مین دفعه،
اؤلومو تاپداییب کئچهجهیم من.
بیر گون اؤز یانیندا گؤرمهسن منی،
چیخ یاشیل باغلارا قوشلاری دینله،
اوکئان قودرتلی آراز نهرینی،
ساخلاماق ایستهین داشلاری دینله.
دینله کولکلری کولکلردهیم،
اورکلردن سوروش اورکلردهیم،
بوتون گوللردهیم، چیچکلردهیم،
بولودو شیمشکله پارچالایاراق،
ظولمتی نور ایله بوغاجاغام من،
غربده اولدوز کیمی باتسام، شرقه باخ !
شرقدن گونش کیمی دوغاجاغام من !
قانادلاناجاغام سنین یانینا،
قیشلا البیاخا ایلک باهار ایله،
ساوالان داغینین زیروهلریندن،
غربه شرقه دوشن شوالار ایله.
ایتیب-باتماق اوچون یارانمامیشام،
دوننم، بوگونم، گلهجهیم من !
بیر گون بو دونیادان گئتسم ده نه غم،
دونیایا یئنیدن گلهجهیم من !
اینام…
او گون، منجه گله جک:
یاخشی اوغوللارینی تانیاجاق آذربایجان.
(…)
یئتیشمیش مئیوه لرینی باغدا کیمسه درمه یئجک
سئومه دیگی بیر اینسانا کیمسه کونول وئرمه یه جک.
قالمایاجاق ایش باشیندا نه بیر ساتقین، نه بیر کوله
قالستوکلو کئرتئن کئله.
ایزی، توزو قالمایاجاق میسگین لرین جیلیزلارین.
بو جیرلارین، بو توزلارین.
قوبوستاندا قایالارا
ائپوپئیا حک ائده جک تئزه نسیل اوغوزلارین!
قالمایاجاق ایش باشیندا بو کلاسسیک قورباغورلار،
گوزلری ساغ اولا -اولا قلبی کورلار.
او گونون اوغروندا من ۲۴ساعتیمی ۲۵-ئه چئویردیم،
بو کوللونگ بدنیمله چاپدیم، داغلار دئویردیم.
او گون مطلق گله جک،
بورونموشم آغ توزا، هله گورن یوخ منی.
دورد عمان آیناسیندا برق ووراجاق گوندوزوم.
اوزخوشونا گلمسه گتیرجم من اوزوم.
Filed under: باشقا شاعیرلر,تورکی شعرلر Türkcə şeirlər


text:
یـاران گلیـن فغـانـه، مــاه-ی-محــرم اوْلـدۇ
دۇتدۇ جهانی ماتهم، بیر اؤزگه عالهم اوْلدۇ
بیلمه م نه غمدی یارب، تازهلهنیر بۇ هر ایل
بـۇ دردیـدهن عـلاوه، اوْلـدۇ غریبـه موشکـول
اوْلمـاز بـۇ درده چـاره، اوْلدۇ بۇ تازه نیسگیـل
اوْل شاه-ی-کم سیپاهین، زوواری بر هم اوْلدۇ
نیسگیللهرون فداسی ائی شاه-ی-بیمددکار
اوْلمـادێ گــرچــی بـۇ ایـل، کـرب-وْ-بـلایه زووار
ساللێــق خییالـه قبـرون، اوْللـۇق سنـه عـزادار
بۇ ایلده بۇ موصیبهت غـم اۆسته بیر غـم اوْلـدۇ
هانسێ غمینله موْلا بیلمهم گلهک فغانـه
یـوْخدۇر دیلیمـده یارا، جوملـه چکیـم بیانـه
کیمدیر دؤزه سنین تک، بۇ درد-ی-بیکهرانه
کیم سن کیمی بلاکئش، ائی فخرئ عالهم اوْلدۇ
وئردیله عون-وْ-جعفر، اوْل چؤلده تئشنه لب جان
اوْلــدۇ علـی-ی-اکبـــر راه-ی-خـــۇداده قـۇربـــان
ائتدیله شیرئخواره طئفلون، نئشـان-ی-پئیکـان
ظۆلـم اۆستـه ظۆلـم-ی-تـازه، مـوْلا دۇبـاره اوْلـدۇ
لئیـلانـی ائتـدی مجنـون اوْل اکبـریـن فـراغــی
صبـر-وْ-قـراریـن آلـدێ، وصـلینیـن ایشتییاغــی
اؤلدۆردیلهر سیتهملـه، گؤرمـهدی توْی اوْتاغی
گـؤردۆ بـۇحالــی لئیـــلا دردیلــه همــدهم اوْلـــدۇ
قالماز اۆرهکده طاقهت، چۆن ذیکر اوْلاندا ائسمون
قالدێ قۇرۇ یئر اۆسته، اۆچ گۆن یارالێ جئسمون
آت چاپدێ نعشون اۆسته، موْلا اوْ چؤلده خصمون
اوْل چؤلده ایستی قۇملار، رخمیوه مرهـهم اوْلـدۇ
فریاد اوْلا اوْ وقتـهن ائـی سـروهر-ی-مدینـه
قتلگههی گزیـردی، نـازلـێ قێزێـن سکینـه
تاپدێ یارلێ نعشون، اوْل ماه-ی-بیقرینـه
وۇردۇ زی بسکـی باشـه، احوالـی بر هـم اوْلــدۇ
چکــدی نه درد-وْ-غملـهر، کرب-وْ-بــلاده زینـب
تـاب ائتـدی هــر بــلایــه، راه-ی-وفــاده زینـب
گؤردۆ سر-ی-حۆسئینی، نوکئ جیداده، زینب
غمـدهن آغـاردی زولفی، رعنـا قـدی خــم اوْلــدۇ
شاعر: دلریش


text:
آنا دیلیم سوسما
گویده کی نازلی آیا من مه تابان دئمرم
هر گزن دورت ایاغا بیر داها جیران دئمرم
تا یاغیش کلمه سی وار من اونا باران دئمرم
بولودو من بوراخیب هئچ واخت اونا ابر دئمرم
غمده ن اوتورو چالینان سازلارا بی صبر دئمرم
سو دئدیم کی دئدیلر سن سو دئمه آب دئگینن
یاخشینی بوشلا داها خوب دئگینن ناب دئگینن
کووف گئدر سن داها کووف یوخ سن اونا تاب دئگینن
یئددی یاشدا دئدیلر سن آنایا مادر ده
قاپونو چالسا بیری سن قاپو یوخ دای در ده
اوزون ایللرده یادیمدا کی آتام بویله دئدی
عاشیقا ماهنی اوخو چال سازینی سویله دئدی
چاره سیز قالما اوغول یامان گونده نه ایله دئدی
اوزگه لر یاورینه بیر داها من جان دئمرم
هر گوزل اولکییده آذربایجان دئمرم
بو آنا یوردوموزوندور کی شرفلی آدی وار
هم بوتوپراقدا شرفلر هم ایگیدلر سانی وار
خوره یینده تامی وار هم چوره گینده دادی وار
آی شرفلی ائلیمیز دونیا بیلیر وار دیلیمیز
نییه کی "سو"دئمه سین آب دئسین بو گنچ ائلمیز
Filed under: تورکی شعرلر Türkcə şeirlər Etiketlənmiş: | آنا دیلیم,تورکی شعر,دیل,دیلیم


text:
جناب رحیم شهریاری دان آلبوم سنسیز گوزل ،
شاد و غم آذری آهنگ لر دانلود اوچون
Rahim Shahriyari Sənsiz danlod mp3 Album
Filed under: آذربایجانی موزیک لر Azərbaycan müzikləri Etiketlənmiş: | Azerbaycan mp3,Azərbaycanim mp3,Ağlama Anam mp3,mp3 Azeri,Rahim shahriyari,rəhim şəhriari,Rəhim şəhriyarı,sudan gelen sürmeli kız mp3,sudan gələn sürməli qız,من سنی هاردا گوردوم,آذربایجان منیم ائلیم آذربایجان منیم دیلیم دوغراسالار دیلیم دیلیم منیم دیلیم اولن دئیل باشقا دیله چونن دئیل,آذربایجان ماهنیلاری,آغلاما آنام,تورک اوغلویام تورکم من,دانلود موزیک آذری,دانلود موسیقی های اصیل اذربایجانی,دانلود موسیقی سودان گلن سورملی قیز,دانلود آهنهگ مادر,دانلود آهنگ های رحیم شهریاری,دانلود آهنگ آنا,دانلود آهنگ آذربایجانیم رحیم شهریاری,دانلود آهنگ سودان گلن سورملی قیز,دانلود ترانه زیبای سودان گلن سورمه لی قیز,رحیم شهریاری,سودان گلن سورملی قیز,سودان گلن سورمه لی قیز


text:
کونلوم
گه لوبدور تنگه ای ظالم ستمله قان اولان کونلوم
همیشه باغ وصلینده گولوب خندان اولان کونلوم
دوشوب مجنون کیمی صحرایه بیر لیلی فراقیندا
بوتون عاشیقلر ایچره منبع عرفان اولان کونلوم
نه اولدو بیلمه دیم دوشدو جدا گولزار کویوندان
همیشه خوان وصلین بزمینه مهمان اولان کونلوم
کیمه بیلمم گئدیب اظهار قیلسین محنت عشقین
دونوبدور قانه هجرینده غمی پنهان اولان کونلوم
نه چاره ائیله سین بیلمم خلاص ائتسین اوزون غمدن
اسیر محنت و پابسته هجران اولان کونلوم
اولورمی بیر زمان خرّم یئتیشسه وصل جانانه
غم هجرین له افغانلار چکیب گریان اولان کونلوم
منم فرهاد عصرین سئودیگی واحد گوزللر دیر
اودور کی لاله داغین گؤستریر ویران اولان کونلوم
علی آقا واحید
Filed under: تورکی شعرلر Türkcə şeirlər Etiketlənmiş: | کونلوم,کونول,تورکی شعر,سئوگی,علی آقا واحید,علی آغا واحد


text:
آنامین دؤغما دیلی
سؤروشوردوم نه ائده ک کئچمیشیمیز یاددا قالا؟
دئدی یات یوخلا بالا
گؤرمه دین میرزه غلام لار اؤنودوبدور اؤز ائلین؟
ایتیریب دؤغما دیلین؟
یئنه سؤردوم: اؤلاجاقمی دُورا اؤنلار یؤخودان؟
دئدی کی ائتمه گؤمان
یاتیب اؤنلار یؤخوسوندا ایتیریبدی اؤزونو
داناراق ائل سؤزونو.
من دئدیم: ساتدی اؤزون سؤیله نه یی آلدی اؤلار؟
اؤلسه کؤک بیتکی سؤلار
قؤرویوب ساخلامادی دؤغما دیلین حرمتینی
آتدی اؤز غیرتینی
ایتیریب منلییینی تاپدی نه یی میرزه غلام؟
دئدی وار بوردا کلام:
ائلینین غیرتینی چکمه دی یادلا قاتیلیب
ائل ایچینده ن آتیلیب
ساتیلانلار ساتیلارکن گؤزونه تؤرپاق اؤلور
باشینا کؤل تؤکولور.
من دئدیم: قلب له "ممّدلی" سئویر دؤغما ائلین
اؤگؤزه ل تؤرکجه دیلین
ائل آذربایجانی نین شانلی بناسین قوراجاق
کئشییینده دوراجاق
وطنیم شاد یاشاییب غیرت ایله ذوق آلاجاق
تاریخه ایز سالاجاق
گئت دئنه: میرزه غلام اؤلمه یه جک آذر ائلی
آنامین دؤغما دیلی .
"ممّدلی"
Filed under: تورکی شعرلر Türkcə şeirlər Etiketlənmiş: | یاشاسین آنا دیلیم,آنا دیلی,آنا دیلیم,آنامین دوغما دیلی,آذربایجان دیلی,دیل


text:
حاج حسین غفاری اردبیلی متخلص به ( غفاری )
نام نوحه: زبانحال امام در شهادت حضرت علیاصغر اثر:حاج حسین غفاری اردبیلی
زینبیـم گـل بـالام قانه باتدی امدی پیکانی گؤز یومدی یاتدی
گئــت دئنـن بختی قاره ربابه اصغریم سینـوین داشین آتدی
مـن دئدیم سووئرللر ایچر سو ایلیـر قمــری لر مثلی «کوکو»
بولمدیم بعضی اوچی سوورمیش اوخلانــا سـو کنارینده آهو
آل بـو قنـداقی منـدن آماندی غصهدن قلبیمین باشـی یاندی
بولمـرم اوخ نجـه دگـدی زینب کئچدی اوخ ساق قولوم پارچالاندی
حرمله قویدی بیر اوخ کمانه اصغرین دوتدی حلقین نشانه
تشنـه قربانیمـه دگجین اوخ قنداقـی دوشلوگی باتدی قانه
گوئیــا هئچ یارالی دگـولدی گل کیمی باخدی پیکانه گولدی
گئت ربابهدئه باشون ساق اولسون وئردیگون غنچه بیر دسته گولدی
اصغریمه او پیکان چوخ ایدی پهلوانی ییخان بیر اوخ ایدی
آرزیمین گوللری اولدی پـرپر گوئیا اصغریم هئچ یوخویدی
تیتـرهدی اوخ دگنــده ایاقـی تیتـرهدیم منـده اصغر سیاقی
بوسه آلدیم بوغازیندن افسوس بوسه سیز قالدی سولمیش دوداقی
اوخشیور گوزلریم ابره اوغلوم التمـاس ایلورم صبره اوغلوم
چوخ چتیندی آتا اؤز بالاسین اؤز الیلـن قویـا قبـره اوغلوم
قارداشیم اولمه سیدی گلردی اود دوتان قلبیمه سـو سپردی
من قویاندا سنی قبره اوغلوم قبروین اوسته توپراق تؤکردی
یات دئدی ای گـل پرپر اوغلوم گئت سنی فاطمـه گوزلر اوغلوم
سولماقین غنچه وقتینده والله قارداشیم محسنه بنزر اوغلوم
خیمهده سوسن و یاسیم آغلار گوزلریم مثل احساسیم آغلار
بولسـه میـداندا آوارهیم من حالیمه قولسـوز عباسیم آغلار
--------------------------


text:
چیلله گئجه سی یئتیشدی یولدان
فامیل توکولوبدی ســـــاغ و صولدان
مش قوربانعلی دوشوبدی قولـدان
دورد اللی یئییر جویــــز – میلاخ دان!
آرواد گـــــوز آغـــــاردیـری قیـــراخ دان!!
***
سئفرایه ائدیبدی حمله شئر تک
تئز تئز یی ییری انار و پشمک
آجیللره هی ووروبدو پاتک
بئش قابی بوشالدیب اوسته - اوسته
تکجه سئچیری باداملا پوسته !
***
چون سینی ایچینده گلدی قارپیز
قوربان دئدی : گل بو سمته آی قیز!
قَش قَش یئدی قارپیزی آمانسیــــز
هیچ کیمسه آلانمادی الین نن
قارپیز سویی آخدی سققلین نن!
***
مجلس صاحابی سوسوب، قالیب واه!
گاهدان گولوری: دئییر ماشاللاه!
قلبینده دئییر ولی : آی آللاه!-
دورد اللی بوجور یئمه خ نه ایشدی؟
واه واه بو کیشی نه گورمه میشدی!
***
بیر کیمسه یه وئرمیری ماجالی
تئز تئز سویور آلما -پرتقالی
تا که گؤرور ائو صاحاب بو حالی
هی چئینیری هیسله دیل دوداقین:
آی قارنی شیشه بوجور قوناقین!
***
ازبس یئدی ، دالبادال چای ایشدی
قارقیش اوخی مقصده یتیشدی
تیخماق اثرین ده قارنی شیشدی
بیردن بیره ناله سی اوجالــدی
مجلس صاحابی خطایه قالدی!
***
آرواد دئدی : ای وای اؤلدی قوربان!
دور ماشینی فوری یاندیر اوغلان!
تا کـــــــــــــه آپـــــاراق مطبّه الآن
یئردن اونو قووزادی قوناقلار
آلدی بئلینه اوغول به ناچار
***
ایستیردی چیخا اتاق دان اوغلان
ائتدی الینن اشاره قوربان
گوردو آتاسی دئییر یاواشدان:
اوچ -دؤرد تیکه حالوا اولسا خوشدی
معده م دیه سن بیر آزجا بوشدی!!
Filed under: باشقالار başqalar Etiketlənmiş: | چلله گجه سی,چله گجه سی,چیلله قارپیزی,چیلله قارپیزی دمنه یارپیزی,چیلله گئجه سی,چیله قارپزی,تورکی شعر + چیلله قارپیزی,شعر + چیلله گئجه سی


text:
قوشلار
خوش سسیله یوخودان اویاندیم، دئیسن باشیمین اوسته بیری اوخویور.
هر نقدری اوج آلا بو سینه ده داغین سنین
یوز برابر اولموشام من ایندی مشتاقین سنین
گوجن گؤزلریمی آچدیم،باشیم اوستکی ساعات منه گؤز ووروپ اللریلن ۶ خانیمی گؤرسدیردی.
پنجره یه باخچاغین گؤردوم بیر آریغ،جوان یاکریم اوتوروپ طاقچادا جیب تلفونویلا دانیشیر و هردن عالیموف تکی سسین آلیر باشینا اوخویور. دئین بیر قادینلا دانیشیر و اونون نازینی چئکیر،جوانین دانیشیغیندان معلومدو بیر اصلی تک گؤزله وورولوپ، تلفون دالینداکی قادینا آدرسی وئریپ دئدی:” تئز دور گل بورا بیر قشنگ حیط تاپمشام سنه،بیزیم عشقیمیزن گونو بو حیطدن چیخیپ،دونایا ایشیق سالاجاغ.”
تلفونو قطع ائلییپ بیر نئچه دقیقه دن سورا گؤردوم بیر گؤزل یاکریم قوش گلدی طاقچادا اوتدو.
ارکک قوش دئدی:”نئجه دی ؟ خوشان گلدی؟” خانم دئدی:”اوتانمیسان منه دئییسن گل سنه حیط تاپمیشام ؟ اؤزوده هاردا ؟ فرودگاه !!! ای سنین کول باشیواتللی،آی داش باشیوا تللی، من نئجه قرا بختم، منیم باجیم توی ائیلدی گئتدیلر شهرکه، خالام قیزی نامزد ائیلییپ اری ایندیدن انصاریه ده اونا بیر آختالادومان آلیپ… من نئجه قرا بختم، گؤرک گئدم خالخین شئه لی طاقچاسیندا اوتوروپ یومورتدویام،یانیم بوزلویا روماتیسم توتوپ اوشاغلاریمدا بوردا دونیایا گتیرم… بونلاری دئدی دالین چویوردی،ارکک گه طرف قنتلرین یئتیم اوشاغ تک ساللادی.
ار دئدی: “الله سنین ننن دن گئچمسین او سنی گینه دولدوروپ،منیم بو پولومدان بوردان یاخچی یئر تاپا بیلمریک، الله شاهید دی اگر گؤیلرین یولو آچیلسیدی هر یئره اوچا بیلسیدیک،سنی زنجاندا کی یوخ، گؤتورردیم آپاراردیم یئنی دونیادا قوشلار وادی سینده ساکین اولاردیخ اورداکی هر ذاتدان باش عدالتدی، اؤزون بیلیسن من سنی هر ذاتدان چوخ ایستیرم…”
ار بو سؤزلریلن خانیمین یوموشاتدی اونون بوینون دوملوگویلن قیدیخلادی دئدی گئچ گئدک بیرآز دولاناخ، آداخلیسی دئدی:” قارداشلاریم آتام منی سندن گؤرسه، سنین دَریوَه دوز دؤلدورار،اولسا گئدک بیر کافی شاپدا میلچک بستنی سی یئیک”. بو سوزلری دانیشا دانیشا قوشلار گئتدی.
ساعات باجی منه بوزاریپ ۷ نی گؤرسدیردی.
بیردم تلفونوم قیشقیردی “وای وای یاندیم”، “وای وای یاندیم”، تلفونو آچدیم:”مشترک شماره… قسط شماره… شما…،آخرین فرصت تصویه حساب امروز میباشد، در صورت عدم تسویه مبلغ…ازضامن کسر خواهد شد”. تلفونو اوزاتدیم یئره الیمی چکدیم تلفونون اوزونه دیدیم:”منی ده یاندیردی بو سؤز. اوزوم سنین یانیندا قره دیر.باغشلا منی،فقط وای خبری گلیر سنه”.
اوتوردوم کامپیوتر دالیندا دونیام چوریلدی هر شی ۰ و ۱ اولدو،منده یارادیردیم، یاراتدیغلاریما یئتیشیردیم، بیرینه ال،بیرینه قول،بیرینه ایش بیرینه مال، من کُدچویام، کُدلار اللهی،نه آی بؤلونوپ منیم دونیامدا نه چای، منیم دونیامدا عدالتیلن چؤرک بؤلونوپ،آج گؤرمزسن.
یازیردیم کی گینه قوشلارین سسی گلدی،اوتورموشلار پرده نین آقاجی اوسته دانیشیللار، کیملری چاغیراغ تویا ؟کیملری چاغیرمیاغ ؟ تویانا آلاخ؟ آلمیاخ؟بیردن قوش خانم اوجا سسیله دئدی:”من توی گونو باش آچیخ دولاناجامها!،لباس عروس ایچینده ایستیرم هاممی منه باخسین،مندن خوشگول قوش دونیایا گلمئییپ گلمئیجک،دئدی فیلان ماشین،فلان تالار،فلان جور میلچکلر منیم تویومدا گؤرک اولا،اوغلان باشین سالدی آشاغی دئدی:”سنین بو سوزلرین بو توقعاتین،من کی هئچ رئیس بانک فیلان دا،او فیشلریلن ائدمز”.
گینه داوا باشلاندی، یانلارین توتدولار بیربیرینه سسلری اوجالدی…
قوش خانیم دئدی:” صبح ساعت ۵ دن دورا جاغسان گئدن کوچلردن چؤرک یغیشدیران گتیرن،هله بیلینمیر ایت توتا بیلن، پیشیکلر سیفراسیندا کباب اولان،اداملار وورالار، غارقالار توتا، بیمه ده کی یوخون، ثابت ایشین ده کی یوخ، اوچماغاداکی قویموللار،من سنین نمه ین اورک باغلییم؟” حیرصیله ارینین قنتینه ووروپ منی گؤرستدی دئدی: “هله ده منه دئییسن گل بو ائوده قال، بیر ائو ده کی بیر مجرد اوغلان وار، کیشی سنده غیرت یوخ؟ سنین غیرتین قبول ائیلیر سن ایشه گئدندن سورا من بو اوغلانین یانیندا تک قالام ؟ ”
ارکک قوش اوجا سسیله دئدی: “بو بئچارا اوغلانین قنتی یوخ اوچا، بو اگر سنه یان باخسا اؤزوم گؤزلرینی دوملوک لویوپ اوزونو جیرماخلارام. آندان مگر گورمورن اوتوروپ توئوخلار تکی بارماخلارین اوینادیر، بیر باخ اونا !
ارکک منی گینه گورستدی خانمینا دئدی:”گویلون ایستیردی ارین بوجور بیر اوغلان اولسون ؟ سنه هئچ توجه ائیلمه سین؟ سنه ترانه اوخومویوپ نازین چئکمه سین،فقط کتابلار ایچینده دولانسین؟ دوملوگو یوخ سنه غذا وره،اتلی اتلی قورداخ گتیره، سنی قَشو لویا، هله پیس پیس بیزه ده باخیر .
هوی اوغلان گللم ایشرم کیتابلارین اوستونه ها بیزه نیه باخیسان ؟ ”
قوش خانم کوسدو،آغلیا آغلیا گئتدی،مندن ارکک قوش تک قالدیخ.
ارکک قوش حیرصلی گلدی اوتوردو مانیتورون اوستونده دئدی: “سیگارین وار ؟” دئدیم: “یوخ والله چکمم”.
باشلادیخ دانیشیغا، ایشیندن پئشه سیندن سوروشدوم. دئدی الیم بوش دو،نه ائویم وار، نه مسکنیم، بیر بالیغا دؤنموشم کی شوشه ایچینده آغلیر تا گوز یاشیلان یاشیا، بوردا غریب حسابلانیرام،اؤلندن سورا بلکه بیر قبره صاحیب اولدوم سندن هموطن ساییلدیم،نه پارتیم وار پارتیلدیا سوخولام بیر یئره نه پولوم وار ریشوه وئرم پیشیکلره. ال قولوم دا باغلیدی قویموللار اوچاخ. یئدی ایلدی ایستیرم تللی لن ائولنم آمما اولمور، دای عابر قالمییپ منه، مجنون نمه چئکیر من اوندان بترینی چئکمیشم. منه دلی یاکریم دئییللر. کاش بیری منیم حالیمی غریبلر ایمامینا یئتیریدی… ”
بو سوزلر بیر یئل تکی باغیرمداکی آتشه دئییپ، قلبیمی اَلوُو گؤتوردو باشینا.
یاکریمه دئدیم:”من سنین میرزان،دی یازیم یوللویوم ایماما”.
یالغیر،وطن سیز غریب یاکریمدن
آهولار ضامینی،امام رضا جنابلارینین قوللوغونا.
سلام علیکم،
آقا،اگر بو یازیغ الن چاتسا،بیل: قوشلارین حالی خرابدی،اگر سنین حرمینده کی قوشلار کئفه باخیر بیزلر جهنمده یانیریخ.
ایمضا :یاکریم لردن بیری،زنگان محالیندان
یازیجی: محمد قربانی(بیداد زنگانلی)


text:
مرثیه ادبیاتی منبع: مجله دیلماج – ویژه نامه ادبیات شفاهی (فولکلور 1) – شماره های 21- 24، مرداد تا شهریور 85
مرثیه ادبیاتی
منبع: مجله دیلماج – ویژه نامه ادبیات شفاهی (فولکلور 1) – شماره های 21- 24، مرداد تا شهریور 85
*متنهای داخل [] را من اضافه کردهام
نؤوحهلهر
نؤوحهلهر عۇمۇما" محرملیکده و کربلا فاجیعهسینه عایید اوْخۇنان شعرلهردیر. مرثیه ادبیاتی بیزلهرده چوْخ گۆجلۆدۆر، کئچمیش شاعیرلهریمیزده فۆضۆلیدهن شهرییارا قدهر آزاراق شاعێر تاپماق اوْلار کی کربلا فاجیعهسی حاققێندا نؤوحه سؤیلهمهمیش اوْلسۇن. ان مشهور نؤوحه شاعیرلهریمیزدهن دربهندلی قۇمرو، ماراغالێ دخیل، [کریمی] قاراباغلێ شاکی و مشههدی عبدوْل (عبدل) قاراباغێ، تبریزلی صرراف (صراف)، بیکهس (بیکس)، علاقمهند (علاقمند)، دیلسوز (دلسوز)، خائیف (خائف)، حقیر، راجێ، ذاکێر (ذاکر)، صافێ، شهاب و صحاف، اردهبیللی مۆضطهر (مضطر)، مۆنزهوی (منزوی)، بیضا، گۆلچین (گلچین)، زاییر (زایر)، یحیهوی (یحیوی)، دیلریش (دلریش)، مۆنعیم (منعم)، تائیب (تائب)، انوهر (انور)، حئیرانی (حیرانی)، سئیید (سید)، ذئهنی (ذهنی)، غمناک، دیلخون (دلخون)، شاکیر (شاکر)، عندهلیب (عندلیب)، کاتیب (کاتب)، مۆبکی (مبکی)، مۆخلیص (مخلص)، مؤهذذئن (مؤذن)، عاصیم (عاصم)، یۇرتچێ ... آد آپارماق اوْلار.
نؤوحهلهر عۇمۇما" عرۇضۇن یۆنگۆل بحرلهرینده دئییلمیشدیر، بیر پارا دیللهره دۆشهن نؤوحهلهر ده وار کی هیجا وزنیندهدیر.
بۇنلار عۇمۇما" تاسوعا و عاشورا گۆنلهرینده قارادوْنلۇ سینه و زنجیر وۇرانلارێن مۆشاییعهتی (مشایعتی) ایله ایفا اوْلۇنار. بئله کی بیر بندی نؤوحهچی خوْش آواز ایله اوْخۇیار؛ سوْنرا مۆعهییهن (معین) بیر ترجیعبند یا دا شاهبئیتی دسته اهلی بیرلیکده اوْخۇیارلار. نؤوحهخانسێز دستهلهر ده واردێر. بۇ دستهلهر ایکییه بؤلۆنهر، قاباق دستهده گئدهنلهر بیر [یا] میصراعلیق نؤوحه یا شوعار اوْخۇیار، دالداکێ دستهده اوْنۇن قالان حیصصهسین اوْخۇرلار و بۇ ساعاتلارلا داوام ائدهر. نؤوحهلهرین موسیقیسی عزا مراسیمینه [تؤرهنینه] یارشان غملی و آغێر هاوالاردێر. [حضرهت] ابوالفضلین دیلیندهن اوْخۇنان رجهزلهر (رجز) عۇمۇما" قهرهمانلێق روحیله دوْلغۇندۇر. [اؤرنهک: من اباالفضلم جماعهت حئیدهر-ی کررارێن اوْغلۇ]
نؤوحهلهرین بیر پاراسێ دیللهره دۆشمۆش و خالق ادبیاتی خزینهمیزه گئچمیشدیر. اوْ جۆملهدهن آشاغێداکێلارێ گؤستهرمهک اوْلار:
من ابوالفضلم ای قوْم-ی-کافهر
یوْخدۇ باکێم [قوْرخۇم] نه قدهر اوْلسا لشگهر
یۆز بۇ قدهر اوْلسا دریای لشگهر
ائیلهرهم جۆمله خاکیله [خاک ایله]یکسهر
سققا گئدیب فراته
بیر مشک سۇ گتیرسین
ائحساندی یا محمد
گل هراییمه عموجان
اؤلدۆرۆر منی بۇ لشگهر
گۆل اۆزۆن گؤرۆم وئریم جان
اؤلدۆرۆر منی بۇ لشگهر
گلمیشیک تشت آپاراق
سۇ تؤکۆب ائحسان ائلهیهک
کربلا تئشنهلهرین
یاد ائدیب، افغان ائلهیهک
ائی کربلا سولطانێ، قارداش وای، واوئیلا!
زینبین شیرین جانێ قارداش وای، واوئیلا!
زینبین گؤزۆ یاشێ، یاندێرێر داغێ، داشێ
ایمام حسین قارداشێ، قارداش وای، واوئیلا!
سن آت اۆسته پای-ی-پییاده من
نه قدهر قاچێم، دایانێم بابا
سنی عممهمین جانێ بیر دایان
باشێوا [باشۇوا] گلیم، دوْلانێم بابا
سفهره گئدهنده شاهلار
چوْخ اوْلار جلالی قارداش
نه سنین کیمی پوْزۇلمۇش
داغێلان تۇفاغێ [تێفاغێ] قارداش
گۆل-ی گۆلزار-ی ریسالهت بۇ گئجه
شیمریدهن ایستهدی مؤهلهت بۇ گئجه
یاتمایێب آل-ی-علی صۆبحه کیمی
شیعه یاتسێن نئجه راحهت بۇ گئجه
نئجه قان آغلاماسێن داش بۇ گۆن
کسیلیب یئتمیش ایکی باش بۇ گۆن
[بۇ گۆن کرب-وْ-بلا ویران اوْلۇبدۇر
حسین اؤز قانێنا غلطان اوْلۇبدۇر]
ائی شیر یئتیش بۇ گۆن هرایه
ایمداد ائله آل-ی-مصطفایه
لعنهت بئله قوْم-ی-بیحیایه
کرب-وْ-بلا چؤلۆنده
کرب-وْ-بلا چؤلۆنده
غوْغادێ یا محمد
گؤندهر کفهن حسینه
[گل کربلا چؤلۆنده مینایه یا محمد
مظلوم حسینۇن آغلێر، سققایه یا محمد]
[گل کربلا چؤلۆنده، طۇفاندێ یا محمد
گؤندهر کفهن حسینه، عۇریاندی یا محمد]
یوْم-ی-عاشورادێ یا روز-ی-قییامهتدیر بۇ گۆن
یا قییامهت عرصهسیندهن بیر علامهتدیر بۇ گۆن
حسینه یئرلهر آغلار، گؤیلهر آغلار
یتول -وْ- مرتضی پئیغهمبهر آغلار
سن حسینیم سن اگهر، پس بۇ قدهر یاره ندیر؟
سریلیب توْپراغێن اۆسته، تن-ی-صد پاره ندیر؟
آخدێن عالهمده ندهن کوه-وْ-بییابانه فرات؟
اوْلمادێن قیسمهت حسینه، دؤنهسهن قانه فرات
بیر بۇ گئجه اکبردی سنه یار سکینه
صاباح اوْلۇسان شیمره گیریفتار سکینه
گلمیشیک ائی شیعهلهر شام-ی-غریبانه بیز
وئرمهگه باش ساغلێغێ زینب-ی-نالانه بیز
قان اوْلاسان ائی فرات
بعضهن دسته اهلیندهن بیر نفهر کئچیجی اوْلاراق دستهنین ایدارهسینی الینه آلار، بۇ ایش نؤوحهخانلارێن دگیشیلمهسی، یادا یئرلهرینی مرثیهخانلارا وئردیکلهری زامان اوْلار:
مثهلهن تئهرانین شهرارا محهللـهسینده دریانلێلار دستهسینده اوْ بیر نفهر بئله دئیهر:
آه ائی سبط-ی-رسۇل-ی-مـــــــــدهنی
سۇسۇز اؤلدۆردۆ سنی شۆمر-ی-دنی
فاطیمه گؤرســــه بۇ حالیله ســــــنی
نه دییهر؟
دسته اهلی ده جاوابێندا دییهرلهر:
دییهر: ائیوای حسین وای، حسین وای
حسیـــن وای، حسیـــن وای حسیــــن
سوْنرا دسته اهلی یئره اوْتۇرۇب، مرثیهخانێن مرثیهسینه قۇلاق آسارلار.
بعضهن ده بئله بیر دییالوْق نؤوحهخانێن کؤمهکچیسی و عزا دستهلهری آراسێندا ایفا اوْلۇنار:
- مظلوم اؤلهن
- آغا وای
- ائی بیکفهن
- آغا وای
- سۇسۇز اؤلهن
- آغا وای
غریب اؤلهن
- آغا وای
محرم آیێنێن بیرنجی گۆنۆندهن باشلایاراق، تاسوعایا قدهر چوْخ یئرلرده شاخسئی دستهلهری یوْلا دۆشهر. بۇ دستهلهرده نؤوحهخان اوْلماز و دسته اهلی ایکی قرۇپا بؤلۆنهر قاباقداکێلار هم صفین نظمینی ساخلار، همده شوعارلارێ صفین دیبینه یئتیرهر و شوعارلارێن قاتلاماسێنێ دییهرلهر. آشاغێدا گلهن شوعارلارێ ع ظفرخواه توْپلایێب، یازمێشدیر:
صف: ایمام
قاباقداکێلار: شهید
صف: حوسئن*
قاباقداکێلار: حسن
صف: آغام
قاباقداکێلار: علی
صف: حسن، حسین گۆل دسته
قاباقداکێلار: یزید دۆشۆب اۆز اۆسته
صف: هانسی گروهون بئله موْلاسێ وار؟
قاباقداکێلار: شیعهلهرین حضرهتی عباسی وار
صف: کربلادا قانلێ قێلێنج پاس تۇتۇب
قاباقداکێلار: ملاکهلهر حسینیمه یاس تۇتۇب
صف: حسن، حسین آغام وای
قاباقداکێلار: یا ایمام حسین، آغام وار
[* اینشاءالله در مورد شاخسئی مطالب مفیدی خواهم نوشت. تلفظ صحیح حسین در ترکی حۆسئین می باشد.]
آشاغێداکێ شعرلهر ده هیجا وزنیندهدیر و حسین محمدخانی (گۆنئیلی) اوْنلارێ گۆنئی ماحالێنێن مئشین کندیندهن توْپلامێش و نشر ائتمیشدیر.
حسن، حسین یا علی
یزیده لعـــنهت گــــــلی
آی اێشێغێ سۆت کیمی
یزید گلـــــیر ایت کیمـــی
یـزیــــده باخ، یــــزیــــــده
بنـزهر بــیزیـم بـــوْز ایتـــه
حسن، حسین ایپهکدیر
یزیــد قــارا کــؤپهکــدیـر
شبئهلهر
شبئه خالق تئاترینین یایغێن نؤعلهریندهن بیریدیر، بؤیۆک مئیدانلاردا، تیکیهلهرده ساعاتلار داوام ائدهن بۇ تئاتر، عاشورا واقعهسیله علاقهده یارانمێشدێر، آشاغێدا خۇراسانێن درهگهز (درگز) شهرینده ایجرا اوْلۇنان شبئهدهن اؤرنهک اوْلاراق ارائه وئریلیر:
ایمام حسین [ع] شهادته سارێ مئیدانا گئدهنده اوْنۇن عیالی شهربانێ قاباغێن آلێب آغلایاراق دئییر:
قـــان آغـــلارام بـۇ عـرصــهده سـولـطانێـم آیرێلـێر
بـۇ جـیسمیــدهن تــوان اۆزۆلــۆر، جـانێــم آیرێلــێر
بئلقئیس-ی-عصریدیـم بـۇ تخــت-ی-سولئیمانیده
تختیـم یێخێلــدێ، اینــدی سـولئیمانێـم آیـرێلـێـر
بختیم یاتێب، ائویم یێخێلدێ، سێندێ شؤکـهتیم
گئتـدی خانێملێغێـم، شــه-ی-دوْرانێــم آیرێلــێــر
ایمام:
ائــــی یــار میـهـــریبـان-وْ-وفـادارێـم آغـــلاما
آرام-ی-جـان-وْ-مۆنیس-ی- غمخارێـم آغـلاما
دگدی نهال-ی-عیشرهتیمه ظۆلم تیشهسی
سێندێ نیظام-ی-شؤکهت-ی-بازارێم آغلاما
ائیلـه حـلال منــی ائــی یـار سـن بـۇ گــۆن
قالدێ سن ایلـه محـشهره دیدارێـم آغـلاما
سوْنرا ایمامین کیچیک قێزێ سکینه ایرهلی گلیب، ایمامێن اتهگیندهن تۇتۇر:
شــــرار-ی-آهـیـلـــه بــــۇ روزیـــگـاره اوْد وۇررام
گؤزۆم باخێب دا گئتسهن اگهر اؤزۆمـۆ اؤلدۆررهم
آمـانـــدێ بـابـا قـێـــــل مـنـــی بـــــلا گـــــردان
اوْ قــان ایچینـــده یـاتـان اکبـــریم ســنه قۇربـان
آردێنجا آتاسێندان اؤنجه سۇ ایستهیهن سکینه بۇ سؤزلهری دئییر:
الیــمـه بیــرده اگـــهر جـــام آلام کسـیـن الـیمی
دیلیمده بیر ده اگهر سۇ دئسهم کسین دیلیمی
ایمام:
ز بس کی لاختالانێب، قان علی دوْداغێندا
آتـــام علــی قـیلیجـــی یاتمێـرێ غلافێنـدا
گئدیم، آلێــم قـانێمێ وئر قێــزێم مؤهلـهت
بۇ ایکی باشلێ قێلێج بلکه بیر اوْلا راحهت
سوْنرا ایمام بیربیر اهل-ی-بئیت ایله ویداعلاشێر، دۆشمهنه قارشێ مئیدانا گلیر و بۇ رجهزلهری اوْخۇر:
تخت خلافهتده بۇ گۆن ائی قوْم-ی-دون، دارا منهم
بــۇ فخــرلهر بســدیر منـه دۇردانئیئ زهــرا منـــم
جددیم محمد، لقهب-ی-جددهام خدیجه ذۇالحسهب
لوْلا کی اوْلمۇش مۆنتهخهب، تفسیر-ی-اوْل ادنا منهم
حئیدهر تک آچسام پنجهمی گاو ایله ماهیدهن کئچهر
قـــاف-ی-هـۆنـهرده قهـریــله چـنگال آچـان عنـقا منــهم
هـــر چنــد عباس-وْ-علـــی داغــێ بـۆکۆبـدۆر قامـهتیــم
بـۇ یـارهلـهردهن یـوْخ غمیم، چـون شیر-ی-بیپـروا منـهم
روضهلهر
روضهنی روضهخانلار اوْخۇیارلار، روضه اصلینده نظم تمامیله سینهدهن نقل اوْلار و اوْندا مجلیسین حال و هاواسێنا موناسیب بدیههسوْرالێق اوْلۇر. بعضهن ده نؤوحهخانلار نؤوحهنین ان تراژیک یئرینده قێسا بیر روضه اوْخۇیۇب، یئنیدهن نؤوحهنین قالانێنا قایێدارلار. [بؤیۆک مداحێمێز حاج محمدباقر تمدن بۇ چئشید ایفالارێ چوْخ وار] بیر چوْخ وعظ مجلیسلهرینده ده واعظین اساس سؤزلهری قۇرتاردێقدان سوْنرا قێسا بیر روضه ایله ذیکر-ی-موصیبهت ائدهر. ایمام حۆسئینین عاشورا گۆنۆ و ابوالفضلین تاسوعا گئجهسی روضهلهریندهن باشقا مشهور روضهلهر بۇنلاردێر: علی اصغر روضهسی، حربن ریاحی روضهسی، حضرهت-ی-رقیه خانێم روضهسی، جناب قاسێم، حضرهت-ی-علی اکبر، جناب مسلم، مسلمین بالالارێ، مصیب و مختار روضهلهری و...[هینده مۆصیبهتی، خرابه احوالاتێ، خرابه-ی-شام و ...]
روضهخانلار معمولهن روضهنی بیر نئچه عربجه عیباره[ت] ایله پیغهمبهردهن و اوْنۇن اوْولادێندان مدح ائدهرهک باشلار و مجلیس اهلیندهن ایستهرلهر اۇجالێ بیر صلوات چئویرسینلهر. صلواتدان سوْنرا مجلیسده کی پێچێلتێلار سۇسار و هامێ دیققهتله روضهخانا قۇلاق آسارلار. روضهخان بیر مۆقهددهمهدهن [مقدمه] سوْنرا تدریج ایله لحنینی دگیشدیریب، نهایهت حزین و آغلادێجێ آههنگ ایله معصوملارێمێزێن باشێنا گلهن احوالاتێ جماعهته آنلادارلار، یئری گلینجه ده یانێقلێ نؤوحهلهر اوْخۇیارلار، چوْخ واختلار روضهخان اؤزۆ ده جماعهته قوْشۇلۇب آغلایار. میثال اۆچۆن اردهبیللی داوود علیزادهنین اوْخۇدۇغۇ روضهلهردهن بیرینی گتیریریک:
فاطیمه جان وئریر...خانێم
(الیله یۇخارێیا، حضرهت-ی-فاطیمه خانێما ایشاره ائدیر)
... آند اوْلا اؤز جانێنا هئچ فیکریمه گلمهزدی بۇرادا بۇنۇ دییهم، اؤزۆن حواله ائدیرسهن، من اوْخۇیۇرام
(هامێ دیققهتله قۇلاق آسێر)
فاطمهنین عؤمرۆنۆن آخێر گۆنلهریدی ... دئییر: عم اوْغلۇ اوْتاغێ خلوهت ائله!
(جماعهتده آغلاشما)
علی ... دئ هامێ گئتسین
موْلا بۇیۇردۇ: هامێ گئتسین
دئدی: علی زینبـه دئ گلسین
(جماعهتده آغلاشما و اینلهشمه)
آخێ ننهنین عؤمده سیفاریشاتێ بؤیۆک قێزێنا اوْلار.
- زینب ننهن سنی چاغێرێر بالا تئز اوْل گل
- آنام امر ائله
دئدی: قێزێم اگلهش، بالام اگلهش! (بۇرادا روضه اوْخویان دیزینه چیرپیر)، دردی چوْخ اوْلان بالام اگلهش
(آغلاشما و اینلهشمه)
- آنا امر ائله
فاطیمه بۇیۇردۇ: قێزێم اؤلۆرهم بالا
دئدی: آنا، آنا سنسیز من نئیلهرهم آنا؟
بۇیۇردۇ: قێزێم بؤیۆک قێزێم سنسهن آنا، جان منیم، جان سنین، گۆللـهریم امانهتیندیر، حسنیم امانهتیندیر
- آنا یاتمارام گئجهلهر صۆبحه کیمی حسینه اؤزۆم لایلا چاللام ... آنا امرین ائله
فاطیمه آغلایا-آغلایا بیر کؤینهک وئردی زینبــه، بۇیۇردۇ:
- زینب گئجهلهر یاتمامێشام، اؤزۆم بۇ کؤینهگی توْخۇمۇشام بالام ... قیزیم آخێر ویداعیندا حسین بۇ کؤینهگی اگنینه گییهر، سندهن بیر خاهێش ائدیرهم اوْندا حسینیم گئدهر بیر داها قایێتماز، اوْندا منیم عوهضیمدهن بالامێن بوْغازێن
(الینی بوْغازێنا قۇیۇر)
اؤپهرسن ائی
(آغلاشما و اینلهشمه)


text:
قایناق شخص :رحمتلیک گولگزننه(گردشی )
یازان : سولماز پورنعمت
چاپ شده در هفته نامه فردای ما (اورمیه)
سربازلیغا گئدن جاوان ، ایکی ایللیک خیدمتینی قوتاراندان سونرا همان اعزام اولان آیدا سربازلیق پالتارینی دوٌوولته تحویل وئریردی و ساغ سلامت عائیله قوجاغینا قاییدیب کیمی آتا ، آنادا اوغلونون خیدمتدن قورتولماسینا گوٌره قوربانلیق کسیب ، قوهوم قونشو و اقرابالارا پایلاردیلار.......
اوزاق منطقه ده خیدمت ائدنلر کی گاهدان آلتی آی ، و بیر ایل و حتی ایکی تامام ، عائیله دن اوزاق قالیردیلار مکتوب واسیطه سیله بیر بیرلرینن احوالاتیندان خبردار اولوردولار ، یازی پوزودان محروم اولان عائیله نامه نی میرزه یه یازدیریب اوخوتدورایدیلار . مکتوبلار چاپار واسیطه سیله مقصده چاتدیریلیردی البته مکتوبدان علاوه ( سربازلارا ) پول و یوندن توخونموش کوٌینک ، الجک، جوراب ، و باشقا شئی لره گوندریلیردی.
بو آچیق مسئله نی نظره آلاراق کی مملکته خیدمت ائتمک هر بیر کیمسه یه میللی بیر وظیفه دیر آنجاق او عائیله نین کی ایشلی یه نی خیدمته گئدیریردی قورتارانا کیمی مالی جهت دن مضیقه ده اولوردولار.
اسکی ایللرده سربازلیق یاشینا چاتان جاوانلارین آدی پاسگاه طرفیندن کندین آق ساققل لارینا اعلان اولونوردو کی سرباز عائیله سینی خبردار ایله سینلر . سرباز دا خبری ائشیدن کیمی اوٌزونو وطنه خیدمت ائتمه یه حاضر لاییردی . آدی چیخانلار هانسی آیدا دونیایا گلمه سینه باخمایاراق ایل ده بیر دفعه ( بیر بورج دا ) اعزام اولونوردولار.
سربازخانادا یئرین آزلیغی و یئیینتی موادین چاتمامازلیغی سبب اولوردو هر دن سربازلارین بیر سیراسی دوٌولت طرفیندن عفو ائدیلسین لر.
سربازلار دوزولوب کوچه باشینا ..... گوروبپان توو وئریر مینین ماشینا
سروان اوغلان سروان اوغلان ...... دوروم اولوم سنه قوربان
یاتمیشدیم اویاق ده ییلدیم ....... من سنه لایق ده بیلدیم
- سرباز گلیر آشا آشا ....... پوتون لاری ده ییر داشا
- جانمی قوربان ائیلرم .... گلرسن قوناق ائیلرم
- باشین یئغناق ائیلرم ..... ییغارام ائل طایفامی
- دوٌوری گول بزرم ....... قاباقیندا قند ازرم
- سروان گلیر قطار قطار ...... قاطار لاری یولدا یاتار
- آش گل آش گل بو داغلاری ...... دانیش دیلی نین قوربانی
- گئدیرم دریایا اوزومو آتام ..... سویوندا غرق اولام لٍهینه باتام
- آش گل آش گل بو داغلاری .... دانیش دلی نین قوربانی
- ساوالانین دیبینن اویدوم .... مژمهی ده ناهار گویدوم
- اوجا داغین باشینداسن .... اولدوز کیمی پاریللارسن
- گئدنده کوسولو گئتدی ..... گلنده نئجه دیندیرم
- گلستان باغندا آلاق ائیلرم ....... گلندن گئدندن سوراغ ائیلرم
- گلستان باغیندا گول اکن جانیم .... گول لرین دیبینه سو سپن جانیم
- گلستان باغی توکر یارپاغی .... سینمه چکیلیب آیریلیق داغی
- آی اوجا داغلار کولگلی باغلار ..... من غریب اولسم منه کیم آغلار
- چکیل قال کیناردا داغلار ..... قوی سفره گئدن گلسین
- قوی الی الیمه ده یسین
- سرباز گلیر آشا آشا .... پوتون لاری ده ییر داشا
- آنا دور اوتاغی دوشه .... اومودوم وار بورا دوشه
:: برچسبها:


text:
تورکجه درس کلاسیمیزی تعطیل ائتدیلر !
چرشنبه 7 بهمن 1394
بو ایل بعضی دوستلارین چالیشماسی ایله یایین اورتا آییندان آذربایجان تورکجه سینده کلاسین آچیلماسینا چوخ چالیشدیقدان سونرا نهایت کرجین فردیس منطقه سینده و اونون ولایت آدیندا فرهنگسراسیندا ، فارس دیلی ، موسیقیسی و باشقا ساحهده اولان مختلیف کلاسلارین یانیندا بیزیمده آنا دیلیمیزده ارشاد و فرهنگسرا مسئولو رضایتی ایله درس کلاسی آچیلدی و بیزده بیر اطلاعیه اساسیندا دیلیمزه علاقه سی اولانلاری بو کلاسدا شرکت ائتمهیه دعوت ائتدیک .
کلاس عملی صورتده آبان آیی نین یئددی سینده ، هفتهده بیر گون پنجشنبه گونلری و ساعات 16 دان 18 قدر تشکیل تاپدی ومنده (حسن راشدی ) اونون اؤیرتمنی اولدوم .
کلاسدا تورک دیللی وطنداشلاریمیزدان علاوه بیر تعداد فارس دیللی علاقمندلرده شرکت ائدیر و تورک دیلینین یازی قایدالارینی ، دیل بیلگیسینی ( قیرامئرینی ) سیستماتیک شکیلده چوخ علاقه ایله اؤیرهنیردیلر .
ماراقلیدیر کی ، بو کلاسدا شرکت ائدن خانیملارین تعدادی آقالاردان چوخ ایدی و فارس علاقمندلردن شرکت ائدن اوچ نفرین اوچوده خانیم ایدی ، تورکلرین ایچیندنده خانیملارین تعدادی آقالاردان آرتیقایدی .
کلاسین برنامهسی چوخ نظمله و یورودوجو اولمادان قاباغا گئدیردی و کلاسدا شرکت ائدنلر گؤروردولر دیلیمیز نئجه قایدالی - قانونلو بیر دیلدیر و اونون یازیب - اوخوماسی نه قدر لذتلی دیر .
بوجور کلاسلاردا و تورک دیللی لرله فارس دیللی لرین بیر کلاسدا اولماسینا درس وئرمک چوخدا آسان ایش دئییل ، آمما بیز ایشی ائله قاباغا آپاریردیق کی ، هم فارس دیللیلر درسدن فایدالانسینلار و هم تورک دیللیلره کلاس یورودوجو اولماسین .
کلاسدا اشتراک ائدنلر چوخ ماراقلا وئریلن درسلری اوخویور و گلن هفتهیه حاضیرلاییردیلار ؛ اونلار دیلیمیزین قانونلارینی اؤیرندیکده اؤزل بیر دویغو ایچینده یاشاییردیلار ، سانکی یئنی بیر دیهرلی و کشف اولمامیش علم و بیلیگه ال تاپیبلار .
بو هفته پنجشنبه 8 بهمن 1394 درسین 12جی جلسهسی اولاجاقدی و دؤرد جلسهدن سونرا بیر تئرملیک درسیمیزی بیتیریب امتحان آلیب حتی سیرتیفیکئیت ( کارنامه) ورقهسی وئریب بیر مختصر مراسیم توتماغادا فیکیرلهشیردیک کی،خبر وئردیلر کلاسیمیز تعطیل اولسون !
بیز مگر بو کلاسدا اودا ارشاد اداره سینین نظری آلتیندا دیلیمیزین قایدا - قانونوندان باشقا نه درس وئریردیک کی، اودا درسین سونونا یالنیز دؤرد جلسه قالمیش اونو تعطیل ائتدیلر ؟
یعنی تورک دیلی بو قدر قورخوجودور !؟


text:
بو دانیشیق تبریزده یاشایان ده یرلی موسیقی چی، اوستاد آشیق «چنگیز مهدی پور»لا، شنبه گونو 26 / دسامبر/ 2015 -ینجی ایلده آیدین شافاق ایچین آپاریلیب. بو دانیشیق اوزون و مفصل اولدوغو اوچون، آیدین شافاقین 182-نجی سایی سیندان باشلانیب و نئچه سایی یا قدر سوره جکدیر.
دانیشیق آپارانلار: ترانه ناظری، لیلی خاقانی
آلتینجی بؤلوم:
اؤلکه میزده فاصیله توتموش جوان نسلینی، آشیق موسیقی سیله باریشدیرماغینیز، سیزین کنسرتلرینیزدن گؤرونور. بو بؤیوک و موهم بیر حرکت دی؛ بونو نه جور باشارا بیلدینیز؟
من 1375شمسی (1996میلادی) ایلینده کانادادایدیم. دورد آی اوردا قالدیم. اوردا بیر آشیق هاواسینی تنظیم ائلهدیم، بیلیردیم بو قطعه ایلک دفعهدیرکی آشیق موسیقیسینده آرانژمان(تنظیم) اولور. بیلیرسینیزکی آشیق موحیطلرینده آشیقلار، موسیقی مجلیسلرینن توی مراسیمینی اداره ائتمه لری فرقلیدیر. میثال اولاراق اورمو ، بورچالی ، همدان آشیقلاری مراسیملرده تک ساز گئدیب اوخویارلار، بالابانچی اولماز، توووز، گدهبهی، گنجه و...باشقا آشیقلاری بالابان، ساز و قاراداغ، شیروان، زنگان و... آشیقلاری بالابان، ساز، همده قاوال- آنسامبیل شکیلینده- بونلاردا هامیسی بیر یئرده اولسون ایفا ائدرلر. ایلک دفعه اولاراق آشیق موسیقیسین من آرانژمان ائلمهیی دوشوندوم. یعنی هر سازین اؤزونه شخصییت وئردیم، سازا، بالابانا و ریتمه هر بیریسینه مخصوص یئر آییردیم و ایکینجی سسین فاصیلهلریندن یعنی اوچونجو، دوردونجو و بئشینجی و...باشقا سسلرین اینتئروالیندان (فاصیلهلریندن) ایستیفاده ائلهدیم . بو اولین دفعه ایدی کی آشیق موسیقیسینده بئله بیر ایش باش وئریردی. دالغا قوروپو یاراناندان سونرا خالقیمیز، ایلک دفعه اولاراق آشیق صنعتینده بئله بیر ایفالارلا و یا یئنی لیکلرله اوز-به- اوز اولوردو. یالنیز منیم مقصدیمده بو اثرلری ایفا ائلمکله بو صنعتی خالقیمیزا سئودیرمک وسازیمیزداکی تئکنیکی قابلییت لری اوزه چیخارماقدی.
بو موسیقیده باشقا بیردئییشیکلیکده ائتمیشم. آشیق موسیقیسی دورت حیصّهدن عیبارتدیر. 1- لیریک (عاشقانه)، 2-ائپیک (حماسی)، 3-بزمی تویلاردا، 4- میستیکا(عرفانی). بو دورت حیصّه نین ان گوجلو قوللاری ائپیک و لیریک دن عیبارتدیر. کوراوغلودا ائپیک هاوالارینین ماهییتینده کی جنگآورلیک وار، قاوال بیر ریتم آلتی اولاراق تکلییینده یئترلی اولمادیغی اوچون، باشقا ریتم آلتلرین قوروپا آرتیریلماسینی دوشوندوم. چونکو قاوال بزمی موسیقی آلتی اولدوغو اوچون شاد هاوالاردا یاخشی آلینیر و ائپیک هاوالاردا جنگآورلیک حیسّینی دوغرولدا بیلمهییر. او اوزدن ناغارا، قوشاناغارا، دف، تنبک، دویول، طبیل، تومبا، کاخون، و پئرکاشئن ریتم آلتلرینی قوروپا آرتیرماقلا، آشیق موسیقی سینی سئونلرین ساییسینین داهادا آرتیریلماسینا سبب اولموشدور.
اوستاد کنسرت لرینیزده همیشه چوخ یوخاری رقم ده تاماشاچی وار، خصوصا تهراندا. فارسلاردا گلیرلر یوخسا تهران دا بو قدر تورک واردیر؟
بیزیم1387ده کی کنسرتیمیزده، تهراندا «تالار کشور»ده 3265 نفرلیک کنسئرت سالونوندا، ایکی گئجه لیک دالغا قوروپونون ساری گلین کنسئرتینده هر میللتدن، او جومله دن فارس، کورد، لر و... باشقالاری بیلیط آلیب گلمیشدیلر. هر زامانداکی کیمی بو کنسئرتده موشکول سوز اولمادی. دوققوز گون کنسرته قالان قوقنوس شیرکتینین صاحیبی کی دالغا قوروپونون مدیریتینی عهدهسینه آلمیشدی، منه زنگ ووروب دئدی، سیزین مجوزینیز ایمضالانمیر. بیزده مرندین اطرافیندا بیر باغدا مشق ائلیردیک. همن گئجه تهرانا یوللاندیم و اوردا دا چوخ چالیشاندان سونرا وزیره مکتوب یازمالی اولدوم و چوخ چتینلیکله یاخیندان گؤروشدوک. دئدیم آخی بیز بیرائله زحمت چکمیشیک، سالن توتموشوق، پول وئرمیشیک، نئجه اولار اون گون قالان بئله اولسون؟ وزیر منی تانییردی. تبریز سفرینده «خانه فرهنگ»ده منیم ایفامی یاخیندان گؤردویو اوچون، منیم مکتوبومون آلتینیدا دستورونو یازدی گتیردیم موسیقی مرکزینه در حال اجازه وئردیلر. بیز قالان ایشلریده، او جوملهدن پوستر، بنر، چاپ و... باشقالارینی دورت گونون ایچینده تاماملادیق، آنجاق تبلیغه و یا بیلیطین ساتیشینا آلتی گون وقت قالدی. بو آلتی گونده دالغا قوروپو اورا، 6000 نفردن چوخ موسیقی سئون اینسان توپلایا بیلدی. اینانین کنسرتین مودورو دئییردی سیزین قالان بلیطلرینیزین یعنی ساتیشا گئتمهین بلیطلرینیزین ساییسی اوستاد شجریانین قالان بلیطلریندن چوخ آزایدی. بو آز تبلیغاتینان بئله بیر قارشیلانما آلتی گونون ایچنده بؤیوک اوغور دئمکدیر. 1393-جو ایلین اسفند آیینین ایکیسینده تهراندا تالار کشور سالونوندا بیر گئجه لیک کنسرتیمیزده ده ؛ بوش یئریمیز قالمادی. همن کنسرته تماشاچیلارین دئدیکلرینه گؤره ائرمنی لرده گلمیشدیرلر. دوغروسو، موسیقی گوجلو اولاندا فرق ائتمز هامی گلر. بئله دییه بیلرم کی ایندی ایراندا دالغا قوروپو مملکتین بیرینجی درجه لی قوروپلاریندان بیری ساییلیر. یانی بئش دانا بیرینجی درجه لی قوروپ اولسا، اونلارین بیریده دالغا قوروپودور. البته بو ده یرلندیرمه نئچه ایل بوندان اؤنجه دوولت سویه سینده موسیقی اوزمانلارینین(متخصص لرینین) طرفیندن اولونوب.
کنسرت لرینیزده سیز فقط آذربایجان سازلاریندان استفاده ائلییب سینیز، یوخسا ایران سازلاری و آیری اؤلکه لرین سازلاریندان دا فایدالانیرسینیز؟
اؤنجه قئید ائتدیییم کیمی، پرکاشن موسیقی آلتیلریندن مثلا اسپانیولی کاخن، کوزه و ایرانین ضربی آلتلریندن، دف و تنبک دن ده استفاده ائلهمیشیک. میثال اولاراق گئچن ایل بیر قطعهده کی بستهسی اؤزومدن ایدی تنبک دن استفاده ائلدیم؛ چونکو موسیقینین روحو اونو طلب ائدیردی. بیلدییینیز کیمی، دف، قاوالین بؤیوک سازیدی و اونو کوردلر ایفا ائدرلر. من اونون سسین بیَنیرم و اونون سسیده موسیقی میزه چوخ اویغوندور. بعضی موسیقی لریمیزده او جومله دن ائپیک هاوالاردا یاخشی آلینیر. اوچ – دورد ایل اولارکی قوروپا ویولونسل موسیقی آلتینی ده آرتیرمیشام. منیم شخصی دوشونجهمه گؤره اؤنجه آشیق موسیقی سی ایله ایلگیلی سازلار اؤز ایشین گؤرسونلر، تانینسینلار، اوندان سونرا باشقا هر هانسی بیر موسیقی آلتینی آرتیرماق اولار. هله لیک منیم مقصدیم بودور کی اؤنجه اؤزوموزون آشیق موسیقی سینده اولان، ساز، آنا ساز، تاوار ساز، جوره ساز، بالابان، باس بالابان، قاوال کیمی آلت لریمیز، یئرینه اوتورانا و تانینانا قدر استفاده اولونسون.
س18- قوروپ دا محبوب خلیلی، ودود مؤذن، علی نوروزی، بهنام ملکی و... کیمی اوخویانلارینیز وار. گؤرونور بونلارین هئچ بیریسی بیر سبک ده اوخومورلار بو نه جور اولور؟
آشیق صنعتینین چئشیدلی ژانرلارینا باخاراق و بو صنعتده چیخیش ائدن اوخویانلارین سس تئلی، بوغاز گئنیشلییی توناژ و واکال آنلاییشینا گؤره فرقلی چیخیش ائتمهلری طبیعیدیر. تام ترسینه، بئله اولماسایدی، ایفاچیلارین تک یونلو ایفاسی دینلهییجینی یورقون دوروما دوشورردی. بو باخیمدان اونلارین فرقلی ایفاسی بو صنعتین گئنیش ساحهسیندن بحث ائدیر. بوتون بو فرقلر معاصیر بستهکاردان و موسیقی متخصّیصیندن یئنی و داها فرقلی بدیعی یارادجیلیق طلب ائدیر و من همین اساسدا خوانندهلریمین ایفا طرزینه گؤره هاوالاردا و قالیبلرده زامانیمیزا اویغون یئنیلیک یاراتما فیکرینده ایدیم. ایندیه قدر چوخلاری دالغا قوروپوندا خواننده کیمی ایشتیراک ائتمیشلر. جعفر احمدی، آشیق محمد فرزانگان، آشیق احمد حمیدی، آشیق ابوالفضل قلی زاده، بونلارین ایچینده ایلک اؤنجه اوخویان آشیق نوروز چمنی و اوندان سونرا آشیق محبوب اولوب. بونلارین کناریندا موسیقیمیزین باشقا ژانرلارینیدا، او جومله دن موغام، خالق ماهنیلاری، تصنیف، اوپئرا، آشیق صنعتیله و یا بو ژانرلاری سئونلری بیر- بیری ایله باریشدیرماق مقصدیله، علی نوروزی، جعفر احمدی، بهنام ملکی و بونلارین قاتیلمالاری، قوروپو سئونلرین آرتیریلماسینادا سبب اولموشدور. بونلاری بو نوع موسیقی ژانرلاریلا بیر باریشیق اولسون دییه گتیردیم. ایسته ییرم گؤرونسون کی آشیق موسیقی سینده بونلاری دا ایفا ائتمک و اوخوماق دا اولار و خالق دا سئور، اصلینده مقصد بودور. اوستاد «ودود موذن»ین اوزونون قوروپو وار. دالغا قوروپونا قوناق کیمی دعوت اولونور. میثال اوچون گئچن ایل اوستاد عالیم قاسماف اؤزو بیزیمله یعنی دالغا قوروپویلا بیر یئرده کنسرت وئرمهیی طلب ائله دی و بیر نئچه هاوانیدا مشق ائله مک اوچون سئچیب اؤزویله آپاردی .من اؤزوم ده ایسترم کی باشقا اؤلکه لرین موسیقی چیلری ایله بیرلیکده تلفیقی و یا ترکیبی ایشلر گؤرم؛ بونلار مدنی بیر حرکتدی و بونون کیمی ایشلر بوتون دونیا خالقلارینی بیر- بیرینه یاخینلادیب، فاصله لری آزالتماقلا انسانلاری بیر بیرینه قوووشدورا بیلر. بیز بو مقصد ایله بو ایشلری گؤرموشوک و گؤروروک.
بو موصاحیبه نین سونونو گلن سایی دا اوخویون.


text:
کیچه ساعت 7 اطرافیده قندهار ولایتی نینگ بناسیده بیر پارتلش یوز بیرگن. دستلبکی گزارشلرده پارتلش قندهار ولایتی نینگ والیسی همایون عزیزی، بیرلشگن عرب امیرلیگی نینگ ایلچیسی جمعه الکعبی و بیر قنچه ملی تاجر و سوداگرلر بیلن ایش ادارهسیده بولگن چاغده روی بیرگن.
حادثه قندهی صادر بولگنی معلوم ایمس. پارتلش انتحاری هجومی یا –ده آلدیندن اورنهتیلگن ماینمی هلی بیللی ایمس.
نامی فاش ایتیلمسلیک ایستهگی بیلن سلاموطندارگه معلومات بیرگن بیر منبع، قندهار ولایتی نینگ والیسی شامل بیرلشگن عرب امیرلیگی نینگ ایلچیسی و باشقه 8 کیشی واقعهده یرهلنگن دیگن. شونینگدیک اوچ کیشی قربان بولگنی ایتیلهدی.


text:
آذربایجانداکی سویوق هاوانی سئوگینین حرارتی ایسیتدی.
۱٤ فوریه سئوگیلیلر گونونو فورصت بیلن آذربایجانلی عاشیقلر بیر دفعه داها "سنی سئویرم" دئدی.
آذربایجاندا شیرین بیر هیجان وار ...
بازارلار گزیلیر، ماغازالار دئدیک دئدیک ائدیلیر.
سئوگیلینین گؤنول قاپیسینی یئنیدن آچاجاق فرقلی و اؤزل بیر هدیه آختاریلیر.
بوتون دونیادا اولدوغو کیمی آذربایجاندا دا اونودولمادی سئوگیلیلر...
کیمی بیر بریلیانت، کیمی بیر دسته چیچک، کیمیسه ایستی بیر محبتله سئوگیلیسینه اولان سئوگیسینی دیله گتیردی.
هدیهلر فرقلی اولسا دا دویغولار عینی ایدی.
برچسب ها: سئوگیلی، سئوگیلیلر گونو،


text:
علی یارلا دوشان اوشاقلار اوچون گؤزل بیر تورکو ناغیل بیری واریدی، بیری یوخیدی، بیر کندلی (کتدی) واریدی. بو کندلینین بیرجه پارچا بوستان یئری واریدی. کندلی بو یئرده قووون اکمیشدی. واخت گلدی، وعده چاتدی، قووونلار یئتیشدی. بوستان چوخ یاخشی محصول گتیرمیشدی. قووونلار شکر کیمی شیرین ایدی. قووونلارین ایچینده بیر ساری قووون واریدی کی، عطری یئتمیش آغاجلیقدان آدامین هوشونو آپاریردی. کندلی بو …ادامه نوشته »
اسکندر نامه
اسکندر نامه (یئددی جیلد تمام) اما راویان اخبار بیله روایت ایدوبلر که اسکندر ذوالقرنین حد بلوغه یتشدی کشالپق خیالی باشینا دوشوب اوز اوزینه خیال ایلدی اگر ایران ملکنه فاتح اولام ایله بولم، دورتدن بیر قسمت ال تاپا بیلم بو خیالیله لشگری جمع ایدوب ایرانه طرف رهسپار اولدو. ایرانین سولطانی دارابه گتیردیلر که عنقریبا اسکندرین قوشونی پایتخت ایرانه یتشر، دارابین ایله …ادامه نوشته »
بایراملیق (اوشاقلار اوچون تورکو ناغیل)
بایراملیق (تورکو ناغیل) آللاه تازا ایلی بیزه موبارک ائله! آتا آنامی ساغلام ساخلا ! آللاه بیزیم میللتیمیزی بیر-بیرینه مهریبان ائله ! ایسلام توپراغی قاراباغی کافیرلر الیندن آزاد ائله ! آللاه بیزی بابالاریمیزا لاییق اؤولاد ائله ! آللاه اورمو گؤلونو ساخلاماغا بیزه لیاقت وئر ! دوه نیزی نئچه یه ساتیرسینیز؟ بیر گون سئوگیلی پیغمبریمیز حضرت محمد (ص) یولداشلاریله بیرلیکده بیر کوچه …ادامه نوشته »
قاری ایله تولکو
قاری ایله تولکو (تورکو ناغیل) بيری وارميش بيری يوخوموش. بير قاري ايله بيراينک وارميش. دار- دونيادا قارنين تکجه بو اينگی واريدی و اونون سودون ساغييب، ساتييب، روزگارين گئچيردردی. گونلرين گونونده قاری سودی ساغديکدان سونرا، سود قاپاغين قويوب باشقا ايشلرينه مشغول اولور. گونلردن بير گون، قاري گئنه سودی ساغييب سود قاپاغين قويوب ائو ايشلرينه مشغول اولور، ايشلرين قورتارديقدان سونرا گئدير سودی …ادامه نوشته »
آذربایجان اوشاق ناغیل لاری
آذربایجان اوشاق ناغیل لاری گؤزل و اوخومالی تورکو ناغیللاری ناغیللارین لیستی: جیرتدان اوچ کئچی بیلندر شنگولوم، شونگولوم، منگولوم خوروز زحمت سیز چؤرک یئمک اولماز تولکو، تولکو، تونبه کی آج قورد لوقمانین شاگردی سیچان و پیشیک تولکو و حاجی لئیلک قاچاغان دووشان تورکجه -فارسجا سؤزلوکادامه نوشته »
چیل مادیان (تورکو ناغیل)
چیل مادیان (تورکو ناغیل) بیری واریدی، بیری یوخیدی، گؤیون آلتیندا، یئرین اوستونده بیر شاه اوغلو واریدی. بو شاه اوغلونون بیر گؤی آتی واریدی. شاه اوغلو هر گون آتینی مینر، میدانا چیخیب شهرین بوتون یاخشی آت میننلرینی چاغیراردی. آتلیلار ییغیلاردیلار. شاه اوغلو آتلیلارلا جیدیرا چیخاردی. جیدیردا شاه اوغلونون گؤی آتی بوتون آتلیلاری گئچردی. شاه اوغلونون بیرده گؤیچک بیر باجیسی واریدی. شرط …ادامه نوشته »
بایرام (تورکو ناغیل)
بایرام (تورکو ناغیل) نوروز بایرامی گلمه میشدن گئتمیشدی. او قدر ائو سیلیب سوپورمکدن، او قدر ماراقلا یددی لؤوون آلیب آخیر چرشنبه نی گؤزله مکدن، شال ساللاماقدان، یومورتا دؤیوشدورمکدن، گؤروشه گدیب گلمکدن، بایراملیق آلیب وئرمکدن، دای خبر یوخدو. بایرام گونلری پیسدن-یاخشیدان یئل کیمی گلیب کئچمیشدی. مدرسه لر آچیلیب کیلاسلار قورولموشدو. اوشاقلار گلیب بیر-بیر اینشالارین اوخویوب یئرلرینده اوتوروردولار. اینشانین قونوسو …ادامه نوشته »
قاچاق نبی (داستان ترکی)
قاچاخ نبي نبي تخمينينا 1233 هجري شمسي ايلده قوبادلي ماحالينين آشاغا موللو كندينده آنادان اولموشدور. اونون آتاسي علي كيشي چوخ يوخسول بير آداميميش. بو آدام بگلرين قولچوماقلارين يئرلرينده ايشله ييب بئش باش كولفتيني چتينليگنن دولانديرارميش. علي كيشي اوقدر بورجلوايدي كي ايل باشينا سلمين ده وئره بيلميردي. علي كيشي گئجه ده ياتميرد، بگلره هامپالارا اودون ياريردي، شئي داشييردي، آزجا مزد آليپ …ادامه نوشته »
پاسلی قیلینج (داستان ترکی)
پاسلی قیلینج (تورکو ناغیل) بیری واریدی بیری یوخیدی. اصفحان ولایتینده بیر پادشاه وار ایدی. بو پادشاهین اوچ اوغلو واریدی. گون گئچیر، آی دولانیر، وقت گلیر کی پادشاه قوجالیر. پادشاه بؤیوک اوغلو احمدی یانینا چاغیریب دئییر: اوغلوم منیم وقتیمه آز قالیر. قوجالمیشام. بوگون ساباح اؤلوب گئدجییم. سؤزلریمه قولاق آس سنی مملکته پادشاه، محمدی وزیر، کیچیک قارداشینیزیدا وکیل تعیین ائدیرم. سیزه بیر …ادامه نوشته »
تورکو ناغیل – تیق تیق خانیم
تیق تیق خانیم بیر گون واریدی بیر گون یوخیدی آللاهدان سونرا هئچ کیم یوخیدی. بیر بالاجا بؤجک (حشره) دونیایا تازا گؤز آچمیشدی. تکجه دولانیردی. یولدا بیر جوت بادام قابیغینی اؤزونه باشماق ائدیب گولدن اؤزونه بیر دامن دوزلدیر. سونرا دوشور چؤللری گزمیه: سورمه چکدیم گؤزومه دوشدوم چؤلون دوزونه دوست گزیرم اؤزومه دوست گل هارداسان تئز گل هارداسان… یول اوستونده بیر قویون …ادامه نوشته »


text:
۱ بوز, ۱۳۸۶, ۰۸:۲۴
۳۰ میلیون دان آرتیق یاشایان تورک آذربایجان لی ایران اؤلکه سینده ، هله ده ۲۱ اینجی یوز ایل لیک ده اؤز آنا دیل لرینده تحصیل ائتمک دن محروم قالیب لار- بیر حالدا کی باشقا اؤلکه لرده بو سوروم(Sorum) ایل لردیر آرادان قالدیریلیب و اینسان لار اؤز یلکین و دوغال حاق لارینا مالیک دیرلر .
هر بیر اینسان دونیایا گؤز آچاندان سونرا اؤز آناسینین دیلی اولاراق بسله دییی شیرین لای لاسی ایله ، گئجه گوندوز ایل لره قاتیب - بویویوب ، آیاق توتوب و گؤزله ییرکی اوخول لاردا اؤز آنا دیلینده سؤزلر- کلمه لر و جمله لری اؤیره نیب - دوشونسون و دونیایا گئنیش لی باخارکن قانادلانیب و اؤزونه عایید اولان توپلومون قوُللوغوندا چالیشسین .
آنلامی ، بوتون « توپلوم »(جامعه) اؤز کیملیک لرینده یاشاییب دونیا اینسانلار بیرلشیمین یولوندا ، آیاق لانسین لار .
آما بو اینسان اوُشاق لیق چاغیندان ، دوشونجه لرینی داها داورانیش لارینی ، ایلک مکتبه آتدیم قویاندان سونرا اؤز دیل ایله کاغیذ اوستونه گتیرنمه سه ، ان بؤیوک روانی گرگین لیک لرله اوز- اوزه اولوب فیکیر و آغیز ایلگی لری آردان قوپاریلیب ، سونوج دا آسئمیله اولاجاق دیر. نهایت ده اینسان مَسخ اولوب ، باشقا باخیش ایلا دیری ایکن اؤلور !
بو اوزدن غیر دولتی موسسه و قوُروم لار ۱۹۹۶ ایلینده بارسلونا دا توپلانیب اینسان حاق لارینین جهانی اعلانینا آسیلاراق دیل حاق لارینین دونیا بیانیه سینی ایمضالاییب دیل اؤزگورلویونو - اونون باغیمسیز فورمادا قوُللاندیغینی بوتون دونیا اؤلکه لرینه سَس لَندیریب - بیلیندیردی لر .
بیزیم اؤلکه ده ده اینسان لار ، مکتب لرده اؤز دیلینده یازیب و اوخوماسی ، آنا یاسانین ۱۵- اینجی مادده سینده ، آیدین جا قید اولونموشدور .
بئله لیکله ، من « هدایت ذاکر » بیر معللیم اولاراق بو اؤلکه نین اوُشاق لاری داها گنج لرینین آیدین گله جه یی و آنلاملی یاشام لاری و یوُردون آرتیق گلیشمه سی اوچون ، بوتون مسئول لاردان ۱۵- اینجی اصلین ایجرا اولونماسینی ایسته یه رک ، اسفند-ین ۲-سی جوما آخشامی (۲۱ فئوریه ۲۰۰۸) دونیا آنا دیلی گونو موناسیبت ایله آجلیق گؤره وینی گئچیره جه یم.
آنا دیلی گونو بوتون اینسان لار و آذربایجان میللتینه اوُغورلو اولسون .
هدایت ذاکر « آرازلی »
تبریز ۱۳۸۶.۱۱.۲۹
۱۸ فئوریه ۲۰۰۸


text:
چوخ زامان اولاردی کی عوام ایچینده بیر نفردن چوخ آد آپاریلیردی. و اونون شؤهرتی پاکلیقدا و دینلی اولماقدا اوجالمیشدیر. آداملار هر یئرده اونون آدین آپاریردیلار و اونو بؤیودیردیلر.
امام صادق(ع) حضرتلری نین یانیندا او کیشی دن دال با دال ، یاخشیلیق ایله آد آپاریلیردی و آداملارین اونا نسبت ارادت و ایسته گیندن دئییلیردی.
امام(ع) فیکیره دوشدو کی باشقالارین گؤزوندن ایراق، او کیشینی کی ائل ایچینده بیر بئله علاقه باغلاییب و اوندان بؤیوکلیک ایله آد آپاریرلار ، یاخیندان گؤرسون.
بیر گون ، تانینماز حالدا اونون یانینا گئتدی و گؤردو اونون ایسته ینلری کی عوام طبقه سیندندیر ، دؤره سین آلیب غوغا سالیبدیرلار.
امام(ع) اؤزون تانیتدیرمادی و یاخیندان دولانیشیغا گؤز قویدو . اوّل شئی کی امامین باخیشین اؤزونه ساری چکدی ، اونون عوام آلدادان دوروشوقی و یؤندملری ایدیر. آنجاق او آداملاردان آیریلدی و تکجه یولا دوشدو و امام یاواش یاواش اونون دالیجا دوشدو تا گؤرسون هارا گئدیر و نه ائدیر و او کیشی نین عمللری نئجه عمل لردندیر؟!
چوخ چکمه دی کی او کیشی بیر چؤره کچی دوکانی نین قاباغیندا دایاندی.
امام(ع) چوخ تعجّب ائده رک گؤردو کی ، او کیشی دوکان صاحابی نین گؤزوندن یایینیب، یاواشجاسینا ایکی دانا چؤره ک گؤتوروب پالتاری نین آلتیندا گیزلتدی و یولا دوشدو. امام اؤز اؤزونه دئدی، شاید منظورو آلماق ایمیش و چؤره گین پولون قاباقجادان وئریبدیر! یادا سونرا وئره جکدیر. سونرا فیکیر ائدیب دئدی ، پس اگر بئله دیرسه نییه چؤره گی گیزلین گؤتوروب آپاردی؟!
آنجاق یئنه ده امام او کیشی نین دالیجا دوشدو . هله فیکیری چؤره کچی دوکانی نین ایشینده ایدیر کی گؤردو او کیشی بیر میوه ساتانین طاباغی نین قاباغیندا دوردو ، بیر آزدان سونرا میوه ساتانین گؤزوندن قیراق، ایکی انار گؤتوروب پالتاری نین آلتیندا گیزله دیب یولا دوشدو.
بو ایش امامین تعجّبینه آرتیردی. امامین تعجبّی اوندا لاپ چوخا یئتدی کی گؤردو او کیشی بیر ناخوشون سوراغینا گئتدی و چؤره ک لریله نارلاری اونا وئریب یولا دوشدو. بو آندا امام اؤزون او کیشی یه یئتیریب و بویوردو: « من بو گون عجیبه بیر ایشلر سندن گؤردوم! »
بوتون گؤردوگی ایشلری اونا تعریفله ییب ، جاواب ایسته دی.
او کیشی امامین اوزونه باخیب دئدی: « گومان ائدیرم سن جعفر بن محمد اولاسان! »
– بلی دوز بیلیبسن، من جعفر بن محمدم.
– البته سن تانری پیغمبری نین بالاسی ، و شرافت صاحابی سان ، آمما افسوس اولسون کی بیر بئله جاهل و نادان سیز!
– من دن نه جهالت گؤروبسوز؟!
– ائله بو سؤز کی سوروشورسوز، جاهیل لیگین لاپ آخیری دیر! بوردان بیلینیر کی دین ده بیر ساده حسابی دوشونه بیلمه ییرسن! مگر بیلمه ییرسن کی تانری قرآن دا بویوروبدیر: « من جاء بالحسنه فله عشر امثالها » ، هر بیر یاخشی ایشین اون برابر ثاوابی واردیر.
یئنه ده قرآن بئله دئییر: « و من جاء بالسیئه فلا یجزی الا مثلها » ، هر بیر پیس ایشین تکجه بیر برابر کیفری واردیر. بو حساب ایله پس من ایکی چؤره ک اوغورلامیشام ، ایکی خطا ساییلیر. ایکی دانادا نار اوغورلامیشام ، اوست اوسته دؤرد خطا ساییلیر. آمما عوضینده او ایکی چؤره ک و ایکی ناری ، تانری یولوندا باغیشلامیشام. اونلارین هره سی نین یئرینه اون ثاوابیم واردیر کی اوست اوسته قیرخ ثاواب منه یئتیشیر.
بوردا چوخ ساده بیر حساب ایشی آیدینلادیر. و اودا بودور کی قیرخ دان دؤردون چیخسان، اوتوز آلتیسی قالار . بئله لیکله منیم اوتوز آلتی خالیص ثاوابیم اولور. و دئدیگیم کیمی همین ساده حسابدیر کی سن اونو دوشونمکدن عاجیز سن!
– تانری سنه اؤلوم وئرسین! دوشونمه ز سن سن کی اؤز گومانین ایله بئله حساب ائدیرسن. مگر قرآن دا بو آیه نی گؤرمه ییبسن کی تانری بویورور: « انما یتقبل الله من المتقین » ، تانری تکجه ایناملی و پرهیز ائدنلرین عملین قبول ائدیر .
ایندیجه ده چوخ ساده بیر حساب کیفایت دیر کی سنی اؤز اشتباهینا واقیف ائتسین.
سن اؤزون دئمیشکن دؤرد گوناه ائدیبسن! و چون اؤزگه نین مالین احسان و صدقه آدیله آیری لارینا وئربسن، نه تکجه ثاواب ائتمه ییبسن کی هئچ بلکه هر بیری نین یئرینه باشقا گوناها دا باتیبسان! پس دؤرد گوناه دا قاباقکی دؤرد گوناهیوا آرتدی. و اوست اوسته سگگیز گوناه اولور. و هئچ ثاوابین دا یوخدور!
*
امام بو سؤزلری بویوراندان سونرا بیر حالداکی او کیشی نین حئیرتله نه رک گؤزلری امامین اوزونه اویوخموشدور ، امام دان آیریلیب ، قاییتدی.
امام صادق (ع) اوندا کی بو ناغیلی یولداشلارینا بیان ائدیردی بویوردو: « بئله بیر دوشونمه زجه و قوُلای تفسیرلر و توجیه لر دین ایشلرینده ، بیر پارا آملارین یولدان چیخماسینا سبب اولور و باشقالاریندا یولدان ائدیر.
قایناق: داستان راستان
چئویره ن: الف. عظیمی
اولین نفری باشید که نظر میدهید!


text:
اوستاد شهریار ایللرین قانادیندا
نوع مطلب :اوستاد شهریار ایللرین قانادیندا ،
نوشته شده توسط:علی اكبر ادهم ماراللو آموزگار ششم استان اردبیل شهرستان پارس آباد
اوستاد شهریار ایللرین قانادیندا
1285- نجی ایل شهریور آیی تبریزده، چای قیراغی محله سینده آنادان اولماسی
1288- ده تبریز ده باش وئره ن سیاسی حادثه لر گؤره، اوستاد عائله سی ایله بیرگه، آتا-بابا یوردو خشكناب كندینه گئتمه سی.
1291- ده كنده، ملا محمد باقر و ملا ابراهیمین یانیندا ایلك تحصیله باشلادی.
1292- ده اوستاد حبیب ساهرله دوستلو غونون باش توتماسی
1292- میرزا علی اكبر صابر یارادیجیلیغی تانیش لیغی و ایلك شعر سؤله مه سی.
1294- ده ایلك فارس دیلینده شعر سؤله مه سی.
1295- تبریزین وصفینده ایلك شعر یازماسی.
1298- ده ماراغانین صافی چاپی كناریندا آتاسی ایله بیرلیكده دولاناركن بو چای حاقدا بئشینجی شعر یازماسی.
1299- ده ایلك تحصیلاتینی باشا چاتدیرماسی و اروپا سفریندن واز كئچمه سی.
1299- ده تهرانا كؤچوب اؤز تحصیلینی دوام ائتدیرمه سی.
1299- نجو ایلی اسفند آیی نین 29 یندا تهراندا محمدعلی شاه قاجارین باجیسی اكرم السلطنه نین ائوینده قالماسی.
1300- ده اورتا تحصیلی نین تكمیل لشدیرمه سی.
1302- سئوگی دونیاسینا داخل اولماسی.
1303- عالی طب مكتبینده اوخوماغا باشلاماسی.
1310- دا ایلك شعر كتابی نین چاپدان چیخماسی.
1310- دا ثبت و اسناد اداره سینده ایشه باشلاماسی.
1311- ده نیشابور و مشهد شهرلرینده ایش اوچون كؤچوب قالماسی.
1314- ده تهرانا قاییتماسی.
1315- ده كشاوری (كند تصرفاتی) بانگیندا استخدام اولونماسی.
1316- ده عائله سینی گؤرمك اوچون قیسا مدت تبریزه قاییتماسی.
1318- ده عشقدن شكست نیمه سی و روحی بحرانلارا آلیشماسی.
1325- ده آناسی كوكب خانیم تبریزدن گلیب، بیر مدت اونونلا قالماسی.
1329- دا مشهور حیدربابا منظومه سی نین یازیلماسی.
1331- ده آناسی كوكب خانیمی همیشه لیك ایتیرمه سی.
1332- ده تبریزده قاییتماسی.
1332- ده یاخین قوهوملاریندان اولان و عین حالدا تبریزین آدلیم معلم لریندن عزیزه عبدالخالقی ایله تانیش اولماسی، ارك ین جواریندا چوخورلار كؤچه سینده ائو آلماسی.
1332- ده تبریزده «حیدربابا یه سلام» منظومه سی نین ایشیق اوزو گؤرمه سی.
1333- ده ایلك اوشاغی شهرزادین دونیایا گلمه سی.
1335- ده ابوالحسن آدلی ایكینجی اوشاغی نین دونیایا گلمه سی و 15 گوندن سونرا، اؤلمه سی.
1336- ده مریم آدلی قیزینین دوینایا گلمه سی.
1337- ده معارف وزیری طرفیندن 16 اسفندی شهریار گونو آدلاندیریلماسی.
1337- ده تبریزده نیما یوشیج ایله گؤرشمه سی.
1338- ده دؤردونجی اوشاغی هادی نین دونیایا گلمه سی.
1340- ده سئچیلمیش اثرلرینین انگلیس دیلینه ترجمه ائدیلمه سی.
1342- ده غلامحسین بیگدلی طرفیندن، شاعرین منو گرافیا كتابی نین باكیدا نشر ائدیلمه سی.
1343- ده خشكنابا گئدیب، «حیدربابا یه سلام» منظومه سی ایكینجی بؤلومونون یازیلماسی.
1343- ده شهریار و حیدر بابا یه سلام آدلی اثرین توركیه ده پروفسور احمد آتش طرفیندن ایشیق اوزو گؤرمه سی.
1344- ده كشاورزی بانگیندا تقاعده چاتماسی.
1344- ده ملا پناه واقفین آنادان اولماسی نین 250- نجی ایل دؤنومونه باكییا دعوت ائدیلمه سی.
1346- دا سهندیه منظومه سی نین یارانماسی.
1348- ده مقصودیه كوچه سینه كؤچمه سی.
1350- ده بیر نئچه آی سهندین ائوینده قالماسی و بیر چوخ گؤروشلرین باش توتماسی.
1351- ده تانینمیش تورك عالیمی محرم ارگین طرفیندن حیدربابا یه سلام منظومه سی نین تورك دیلینده ان معتبر بیر سند كیمی تانینماسی و بو خصوصدا آذری توركجه سی آدلی اثرین ایشیق اوز گؤرمه سی.
1351- ده داغستانلی شاعر رسول حمزه اوغلو ایله تبریز ده گؤروشو.
1352- ده تهراندا قالماسی.
1353- ده عؤمور یولداشی عزیزه خانیمین دونیادان كؤچمه سی.
1356- ده تبریزه قایتماسی.
1357- ده ایران اسلام انقلابینی منیمسه مه سی.
1361- ده اوستا شیدانین همتی ایله شهریارین آذربایجان دیلینده اثرلرینین تبریز ده ایشق اوزو گؤرمه سی.
1365- بیر آیلیق اسكو سفری.
1366- ده هوشنگ ابتهاج (سایه و شفیعی كدكنی ایله تبریز ده گؤرشمه سی.
1366- نجی ایلی تیر آیی نین 29- یندا معظم انقلاب رهبر آیت الله خامنه ایله گورشو ، بو گؤرشده بیر چوخ آذربایجان شاعرلرین اشتراك ائتمه سی.
1366- نجی ایلی آذر آیی نین 19- یندا تبریزین امام خمینی خسته خاناسیندا 4 آی قالماسی.
167- نجی ایلی مرداد آیی نین 9- ندا تهرانین مهر خسته خاناسیندا آپاریلماسی، بوردا تانیمیش فارس ادبیاتی نماینده لریندن مهدی اخوان ثالث، فریدون مشیری، سیمین بهبنانی ، شفیعی كدكندی و بیر چوخ آذربایجان شاعرلری ائله جه ده مفتون امینی و یوزلرجه بو كیمی لرین، اوستادین عیادتینه گئتمه سی.
1367- نجی الی شهریور آیی نین 27- سینده تهراندا دونیادان گؤز یومماسی و بیر گون سونرا جنازه سی نین تبریزه گتیریلمه سی و مقبره الشعرا دا سون منزله كؤچمه سی.
قایناقلار:
1- ویژه نامه اختر، 1381، چاپ تبریز، سالشماری زندگی شهریار، جمشید علیزاده.
2- یالان دونیا، حكیمه بلوری باكی.
تایپ شده از: سررسید آذربایجان (گنجینه تاش)، تالیف حسن ضیایی جباری


text:
عومرومدن بیر آن
عومرومدن بیر آنی اوغورلامیشیق
قاچیب بؤلوشوروک بو خلوت یئرده
پاییزدان آیریلان کوچه ری قوشوق
کیم بیلر بلکه ده گؤروشدوک بیرده
بؤشالیر اوره یین دولور گؤزلرین
کئچیتمیش زامانی لعنت له ییرسن
دولاشیب دیلینده قالیر سؤزلرین
اؤزونده بیلمیرسن نه ایسته ییرسن
اؤرتور گؤزلرینی یوخو خوماری
یوخون ساچین کیمی قاریشیق دوشور
فیکیرلی کئچیرسن ، بوگون یوللاری
عنوانین ، آدیملا ، دولاشیق دوشور
ده لی تک داش آتدیق بو ساکیت گوله
او داشی گئریه ، قایتارماق اولمور
بیزیم یالانیمیز ، یئرییر هله
ائله یئرییر کی ، ایزی ده قالمیر
آچادا بیلمیریک سیرری هئچ کیمه
ائله گیزلی گیزلی ، آلیشیریق بیز
بلکه ده بیر دوغرو سئوگی عشقینه
مین یالان اویدوروب دانیشیریق بیز
شاعیر : نصرت کسمنلی
Filed under: نصرت کسمنلی,تورکی شعرلر Türkcə şeirlər Etiketlənmiş: | نصرت کسمنلی,نصرت کسمنلی نین شعرلری,آذری شعرلری,آذربایجان شعرلری,تورکی شعرلر


text:
ائله ائیله کی ، بیرده بازارا شور ساتان دئییم گلسین
ائله ایش دوت کی، ایچیندن قنبر قولو چیخماسین
ائله باغین بئله ده مئیوه سی اولار
ائله تیکه گؤتور کی ، اودا بیلَه سن
ائله دون گئیمه ک گره ک کی ، یاماغی ائوده تاپیلا
ائله سؤز دئه کی ، کالی تؤکولسون دَیمیشی قالسین
ائله سؤز دئییر کی ، پیشمیش تویوغون گولمه گی گلیر
ائله قازانین بئله ده آشی اولار
اؤیره نمَگه عار اولماز
اؤیودو آلمایانا وئره رلر
احتیاج انسانی هر ایشه قویار
ارز ایشینی اؤزون گؤر
ارکوزو اولانا یول گؤسترن چوخ اولار
اولین نفری باشید که نظر میدهید!


text:
ایران برتر فوتبال لیگینی 25 نجی هفته سینده آذربایجانین تراختور تاکیمی اؤز قارشیداشین دان(رقیب)دؤرد4 بیره 1 قازاندی.
بو اوستونلوک له تیراختور 46 خال ایله بولماجانین(جدول)3نجو یئرینده قالدی،بونا گؤره کی اصفهانین سپاهان تاکیمیدا اؤز قارشیداشینا غلبه ائتدی و 49 اوستونلوک ایله بولماجانین بیرنجی یئرینه کئچدی.
ایندی ایسه تراختور تهرانین استقلال تاکیمیندان تکجه بیر خال آرایلا چادیرین استقلالین دالیندا قوردو.
حاج صفی 2 اینجی و 21 اینجی دیقه ده و لوپز 33 و 53 اینجی دیقه لرده تراختورا خال قازاندیلار ،آبادانین تک خالین فونیکه سی 80 نجی دیقه ده ووردو.
بو ظفری بوتون تورک دیل داشلاریما تبریک دئیرم
یاشاسین تیراختور یاشاسین آذربایجان
برچسب ها: تراختور خبر لری، تراختور، تراکتور، آذربایجان ایدمان خبر لری،


text:
نفس وورا وورا داغ باش یوخاری گئدیردیم.
اؤز عالمیمده سئیر ائدیردیم.
بیردن بیرهنیرتی ائشیتدیم، دؤنوب باخدیم. دالیمجا بیر کؤپک گلیردی.
قارا بیر کؤپک. گؤزل. دوزلو. تب تمیز.
باخیشلاریندا محببت دالغالانیردی.
چانتامدان بیر تیکه چؤرک چیخاردیب قاباغینا آتدیم.
قویروغونو بولاییب باشلادی چؤرگی یئمه یه.
هارا گئتدیم دالیمجا گلدی.
اؤز اؤزومه دئدیم بورا باخ سن آللاه!
بو کؤپک بیر تیکه چؤرگین قدرینی بیر بئله بیلیر. نه دوز بیلن بیر حیواندی بو.
ائله کاش آداملاردا بیر بئله دوز بیلن اولایدیلار.
بیر نئچه ساعات داغ چیخدیم.
دره اندیم.
آمما کؤپک مندن ال چکمیردی.
داغین اتگینده ماشینیمین یانینا یئتیرنده ائله بیل کی آنلادی آیریلیق زامانیدی.
ساغ سولوما کئچدی.
باشماقلاریمی اییله دی.
قاباغیمی کسدی کی مندن آیریلماسین.
منی بیردن بیره بیر قهر باسدی.
آی داد و بیداد.
آی داد و بیداد.
آی آداملار اؤیره نین.
هئچ اولمایا بیر کؤپک قدر محببتیز اولسون. آی مخلوقاتین اشرفلری!
بو حالدا بیر بایاتی جوشدی اوره گیمده؛
مندن اؤترو اسن یوخ
دؤزن یوخ تلسن یوخ
یولا دوشوب گئدنده
قاباغیمی کسن یوخ!
اؤزومه یازیقیم گلدی ...منبع اصلی مطلب : اندیشه
برچسب ها : کؤپک ,مندن ,گلدی ,یازیقیم گلدی


text:
اینسانی دوزلتمک، دونیانی دوزلتمک
اینسانی دوزلتمک، دونیانی دوزلتمک
کؤچورن: عباس ائلچین
آدام، بیر هفتهنین یورغونلوغوندان سونرا، بازار گونو سحر قالخدیغیندا کئیف ایله قزئتهسینی الینه آلاندا بوتون گون دینجهلیب ائوده اوتوراجاغینی خیال ائدیردی.
تام بونلاری دوشونورکن اوغلو قوشاراق گلیب پارکا نه زامان گئدهجکلرینی سوروشدو. بابا، اوغلونا سؤز وئرمیشدی؛ بو هفتهنین سونو پارکا آپاراجاقدی اونو. آنجاق هئچ ائشیگه چیخماق ایستمهدیگیندن بیر بهانه اویدورماق ایستهدی. بیردن گؤزو قزئتده بیر دونیا خریطهسینه ایلیشدی. دونیا خریطهسینی کیچیک پارچالارا آییریب اوغلونا اوزداراق:
- بو خریطهنی دوزلدهبیلسن سنی پارکا آپاراجاغام!- دئدی.
سونرا دوشوندو:
- اوخیشش، قورتولدوم! لاپ یاخشی جوغرافیا پروفئسورونو بئله گتیرسن بو خریطهنی آخشاما قدر دوزلده بیلمز!
آرادان اون دقیقه گئچدیکدن سونرا اوغلو باباسینین یانینا قوشاراق گلدی:
- باباجان، خریطهنی دوزلتدیم. آرتیق پارکا گئده بیلهریک!- دئدی.
آدام اؤنجه اینانا بیلمهدی؛ گؤرمک ایستهدی. گؤردوگونده ده چاشقینلیق ایچینده ایدی.اوغلونا بونو نئجه دوزلتدیگینی سوروشدو.
اوشاغین آچیقلاماسی عیبرتلی ایدی:
- منه وئردیگین خریطهنین آرخاسیندا بیر اینسان رسمی وار ایدی. اینسانی دوزلتدیگیم زامان دونیا اؤز- اؤزونه دوزلمیشدی!
قایناق: سئچه حیکایهلر سایتی


text:
دوکتور جواد هئیت ابدی یاشادی
دوکتور جواد هئیت ابدی یاشادی
حسن راشدی 4 / 6 / 1393
آچیقلاما : " بو مقاله رحمتلیک دوکتور هئیت وفات ائتدیکدن سونرا و تقریبا بیر ایل قاباق بیر مجموعه ده چاپ اولماق اوچون یازیلمیشدی ؛ لاکین او مجموعه چیخمادی و سایین دوکتور محمدرضا هئیتین " وارلیق " مجله سینین یئنی دن چیخاردیغی ایلک ساییسیندا چاپ اولدو ؛ ایندی ایسه او مقاله بورادا یایینلانیر "
1358- جی ایلین یای آیلاری ایدی ، اسلامی انقلاب یالنیز نئچه آی ایدی غلبه چالمیشدی و مطبوعات، آزادلیق هاواسیندا نفس چکمَکده ایدی .
مختلیف مجلّه و نشریه لر چئشیدلی دیل ، فیکیر و مکتبلری داشییاراق دکّه لرده ساتیشا قویولدوغو حالدا تهران دانیشگاهی قارشیسیندا و پیادایوللاردا اؤیرنجیلر اللرینده داها چوخ سول فیکیرلی نشریه لر ساتیلماقدا ایدی .
منده ، پهلوی زامانی " شاهرضا " و بهمن انقلابیندان سونرا " انقلاب " آدلانان خیاباندا و " تهران بیلیم یوردو " ( تهران دانیشگاهی ) قارشیسیتدا و خیابانین گونئی بؤلومونون پیادایولوندا کیتاب دوکانلارینا باخا باخا یئریمَکده ایدیم .
پیادایولدا حرکت ائدرکَن بیردن گؤزوم بیر کیتاب دوکانینین شوشه سینده خوش خط ایله و یئکه حرفلرله یازیلمیش بیر یازی یا دوشدو : " مبانی دستور زبان آذربایجانی منتشر شد ."
بو جمله نی اوخویاندا ائله بیل بدنیمین " دور ! " پئدالی اوستونه محکم آیاق باسدین ، دایاندیم !
کیتاب دوکانینین آدینا باخدیقدا " انتشارات فرزانه " آدینی گؤردوم ، ایچه ری گیردیم ، میزلر اوستونده ساتیشا قویولموش کیتابلارا باخاندا اونلارین چوخونو دیلیمیزده یازیلان کیتابلار گؤردوم ؛ بونلارین ایچینده " وارلیق " آدینی داشییان بیر مجلّه نظریمی اؤزونه چکدی ، وارلیق آدی اؤزو بیر هویت نیشانه سی ایدی .
مجلّه نین ایچینه باخدیقدا و اونون تورکجه مقاله لرینین یازانلارینی دوکتور حمید نطقی و دوکتور جواد هئیت آدیندا گؤردوکده بئینیمده بیر قیلغیجیم پارلادی ؛ یعنی ایراندا دوکتورا درجه سینده اولانلاردا تورکجه یازارلارمیشلار ؟!
وارلیق مجلّه سینین بو نومره سینی ( تیر-مرداد ) و بیرینجی ، ایکینجی نومره سینیده ( اردیبهشت ، خرداد ) آلدیم .درگی انقلابدان سونرا و 1358 - جی ایل اردیبهشت آییندان چیخماغا باشلامیشدی .
" وارلیق " مجله سیندن علاوه کیتاب دوکانینندا ساتیشا قویولان و چوخو تورکجه یازیلمیش اولان و یا دیلیمیز و ادبیاتیمیز حاقدا یازیلمیش فارسجا کیتابلار آذربایجان هویت و مدنیّتینی نمایش ائتدیریردی .
اعلانی دوکان شوشه سینده یازیلان " مبانی دستور زبان آذربایجانی " کیتابینی دا آلدیم ، بو کیتابیدا او زامان تانیمادیغیم آمما سونرالار ان یاخین ارتباطدا اولدوغوم اوچ عالیم و محققلردن بیری اولان رحمتلیک دوکتور محمد علی فرزانه یازمیشدی .
" انتشارات فرزانه " یولو ایله وارلیق مجله سی ایله تانیشلیغیم اولدوقدان سونرا مجله نین امتیاز صاحیبی و مسئول مدیری اولان دوکتور جواد هئیتله گؤروشوب دانیشماق منیم اؤنملی آرزوما چئوریلدی و بو گؤروش دوکتور هئیتین او زامانکی مطبّی و وارلیق دفتری کیمی ساییلان شاه زامانینین " پهلوی " ، او زامانین " مصدق " و ایندیکی " ولیعصر " خیابانی نین بیدی کوچه سی نین 17-جی نومره لی بیناسیندا باش توتدو .
وارلیق مجله سینین ایلک دفعه گؤزومه دگمه سیندن سونرا بو گؤروش منیم اوستومده چوخ درین و مثبت تاثیر بوراخدی ، او گؤروشون اوستوندن 35 ایل کئچمه سینه رغما ، حتی او گونون دانیشیقلار موضوعسو بئله ایندیده یادیمدادیر .
او گؤروشدن سونرا ، نئچه ایل داها باشقا گؤروشلر آرا- سیرا اولدو و منیم ایلک یازدیغیم قیسا حیکایه م 1362 - جی ایل " آجی حیات " آدی ایله وارلیق درگی سینین 5 - 6 جی نومره سینده چاپ اولدو .
آجی حیات حیکایه سی " وارلیق " درگیسینده چاپ اولماقلا من جدّی شکیلده دوغما ادبیات ساحه سینده چالیشماغا گیریشدیم و یازدیغیم مقالهلر وارلیق درگیسی و باشقا نشریه لرده چاپ اولماغا باشلادی . دئمه لی من وارلیق یولو ایله یازی مئیدانیندا محکم آددیم آتماغا باشلادیم .
دوکتور هئیتله گؤروشمه لر سونرالار داها چوخ بیر اوستاد - اؤیرنجی گؤروشمه لرینه چئوریله رک بعضی زامانلار ایکی اوچ هفته دن بیر ، بعضی واختلار هفته ده بیر و بعضی لازیم اولان زامان مثلا 1379 و 1380 جی ایللرده و " اورتوگرافی " سئمینارینا حاضیرلیق گؤرولن زامانلار هفته ده ایکی دفعه یه قدرده یوکسلدی.
پروفئسور دوکتور جواد هئیت وارلیق مجله سینی چوخ چتین شرایطده 35 ایل آیاق اوستونده ساخلادی . انقلابدان سونرا نسبی آزادلیق فضاسی تورک دیللی کیتاب و نشریهلره حاکیم اولدوقدا چوخلو مطبوعات آنا دیلیمیزده نشره باشلادی ، لاکین بو آزادلیق فضاسی نین عؤمرو اوزون اولمادی و دیلیمیزده چیخان نشریهلرین تقریبا هامیسی تعطیله اوغرادی و انقلابین ایلک آی و ایللرینده آذربایجان تورکجه سینده چیخان بلکه یوزلر مجله ، هفته نامه و گونده لیکلردن یالنیز تهراندا " وارلیق " مجلهسی و تبریزده چیخان و فارس دیلینده نشر اولان " فروغ آزادی ( سونرالار مهد آزادی ) " گونده لیگینده و اونون " آذری صحیفهسی " آدیندا هفته ده بیر دفعه رحمتلیک یحیی شیدا چالیشماسیایله حاضیرلانان یالنیز بیر صحیفه فولکلورموزدن باشقا هئچ بیر تورک و یا تورک - فارس دیللی نشریه یه چاپ اجازه سی وئریلمه دی !
بئله بیر دورومدا دوکتور هئیت ایتی مقاله لرین وارلیق درگیسینده چاپ اولماسینا محدودیت یاراتماقلا وارلیق درگیسینین تعطیل اولما قارشیسنی آلدی .
او زامان ، بعضیلری وارلیغین توتدوغو بو اورتا یولا انتقاد ائده رک وارلیق مجله سینه حتی " شرکت سهامی " آدیدا وئردیلر ، آمما تجربه گؤستردی وارلیغین آیاق اوستونده قالماسی و 35 ایل یاشاماسی ائله بو توتولان اورتا یول سیاستین نتیجه سینده مومکون اولموشدور .
دوکتور هئیت آذربایجان عاشیقی و وطن سئودالیسی بیر شخصیت ایدی و بو یولدا الیندن گَلَن قدر چالیشیردی ؛ داشناک ائرمنی لرین آذربایجانا تحمیل ائتدیکلری قاراباغ ساواشیندا دوکتور هئیتین ، یارالانان آذربایجان عسگرلرینین تهرانا گتیریلیب بورادا معالجه اولماسیندا اؤنملی رولونو و بیر آذربایجانلی عسگرین اوره یینده تیخانیب قالان گولله نین چوخ اینجه لیک و مهارتله اونون اوره ییندن چیخارما حساس عملیاتینین ماجراسینی چوخلاری ائشیدیب و ائله همان زامانلار ائرمنیلرین قاراباغا هجومو نتیجه سینده قاراباغدا یارانان فاجعه نین قارشیسینی آلماغا دوکتور هئیتین تورکیه نین اسکی جمهور باشقانی سلیمان دمیرله گؤزیاشلاری ایچینده یازدیغی مکتوبون متنینی چوخلاری گؤروب و یا ائشیدیبدیر .
دوکتور هئیت آذربایجان سئودالیسی اولدوغو حالدا آچیق گؤرونن بیر فضادا اورتا یولدا حرکت ائتمه یه اینانیردی ؛ ائله بو باخیمداندا بیر عده اونا انتقاد گؤزو ایله باخیردیلار ، لاکین پان ایرانیستلر و شوونیستلر دوکتور هئیتی ، اونلارین دیلی ایله دئسَک " پان تورک لرین رهبری " آدلاندیریردیلار !
دوکتور هئیت مختلیف جهتلردن ، اؤزللیکله سیاسی باخیمدان اوزاق گؤرَن و تجربه لی شخصیت ایدی . سون زامانلاردا اونون تهران خیابانلارینین بیرینده ییخیلیب قیچینین صدمه گؤرمه سیندن سونرا حالینین دولاشماسینی گؤردوکده باکی شهرینین خسته خاناسیندا بستری اولماسیدا مطمئنا اونون اؤز ایسته یی اساسیندا و درین سیاسی و اوزاق گؤرَنلیک باخیشیندان آسیلی اولموشدور .
من اینانیرام گونئی - قوزئی آذربایجان و تورک دونیاسینین افتخاری اولان پروفئسور دوکتور جواد هئیت حاقدا بوندان سونرا چوخلو تدقیقات و آراشدیرمالار آپاریلاجاق .
من اوزون ایللر اوستادیم ساندیغیم دوکتور جواد هئیتله اوتوروب - دوردوغوم ایللرده رسمی جلسهلردن قیراق ، اونون سؤیلهدیگی اؤزل خاطیرهلریندن 38 موضوع تاریخ ، گون و حتی ساعاتی ایله یادداشت ائتمیشم کی، بو خاطیرهلر سیرا ایله و منیم اؤزل وئبلاگیم yurddash.net و فئیسبوک صحیفهمده یاییلاجاق .
بو خاطیرهلرده ایندیه قدر یاییلمامیش سیاست ، دیل ، هویت ، تاریخ ، آذربایجان مسئله لری و باشقا اینجه موضوعلار دوکتور هئیت طرفیندن آچیقلانیب .
دوکتور هئیتین بو دونیادان کؤچمه سی آذربایجاندا بؤیوک بیر بوشلوق یاراتدی ، لاکین اینانیرام اونون یازیب یاراتدیغی اثرلر اونو آذربایجان تاریخینده ابدی یاشاداجاق .
4/ شهریور / 1393 ( 26 Aug 20014)


text:
آزادلیق قوشی وارلیق
هر چند قوتولماق هله یوخ دارلیغمیزدان
اما بیر آزادلیق دوغولوب وار لیغمیزدان
(وارلیق)نه بیزیم تکجه آزادلیق قوشوموز دیر
بیر مژده ده وئرمیش بیزه همکار لیغمیزدان
به به نه شیرین دیللی،بو جنت قوشی،طوطی
قندین آلیب الهام له دیندار لیغمیزدان
دیل آچامدا کارلیق داگئدر،کورلوغلوموزدا
چون لا للیغمیز دوغموش ایدی کار لیغمیزدان
دشمن بیزی ال بیر گؤره،تسلیم اولی ناچار
تسلیم اولوروق دشمنهناچار لیغمیزدان
هر انقلابین وور- ییخی صون بنالیق ایسته ر
دستور گرگ آلماق داها معمار لیغمیزدان
هشیار اولاسوز،دشمنی مغلوب ائده جکسیز
دشمنلریمیز قورخوری هشیار لیغمیزدان
بیرلیک یارادون،سؤز بیر اولاربیز کیشی لرده
یوخلوقلاریمیز بیتدیره جک وار لیغمیزدان
۱۳۵۸


text:
1394 لمچی مالی ییل نینگ ملی بودجه سی ولسی جرگه تمانیدن آوازلرکوپ لیگی بیلن تصویب ایتیلدی.
باخترآژانس بیرگن خبرنی یوزیدن 1393 لمچی مالی ییل بودجه سی ینه بیرقلله ولسی جرگه گپله شیش گه آلیندی، آلدین بومالی ییل بودجه سی بیران تخنیکی نقص لری بارلیگی اوچون شومجلس تمانیدن ردبولگن ایدی. شوندی ولسی جرگه عضولری ایتگن ایدی لرکه 1393 لمچی مالی ییل نینگ بودجه بیردی ایمس دیرسونگره مالیه وزارتی بیرقنچه اوزگریش لیگ لرکیتریش بیلن قیته دن ولسی جرگه تصویب بولیش اوچون 1393لمچی مالی ییل بودجه سینی تقدیم قیلدی که آوازلرکوپ لیگی بیلن تصویب ایتیلدی.


text:
مسلمانلارا قارشی چیقیشلار دینگه داعش-ه حیذمات ادیأر
تۆرکیأنینگ جمهورباشلیقلیغی نینگ مطبوغات گنگه شچیسی ابراهیم قالین ینگ قالامیندان داعش، پ. ک. ک و گۆن باتارلیلارینگ مسلمانلارا بۇلان یالنگیش قاراییشی
مسلمانلار و گۆن باتارلی یورتلار سوریه، عیراق، سومالی، فرانسیا یادا بلژیک ده بۇلسون داعش و القاعده یالی ترور قورامالارینی یۇق اتمه ک اۆچین بیرلیکده گؤره شمه لیدیر.
آنکارادا و ایستامبول دا قورالان ترورچیلیقلی هۆجۆملردن سۇنگ ترور بو گِزِک اوروپانینگ مرکزینی بروکسلی نیشانا آلدی. شۇل ترورچیلیقلی هۆجۆملر ترورینگ نیره ده بۇلاندیغینا قارامازدان نأحیللی حۇوپلیدیغینی ینه ده بیر گِزِک گؤرکِزدی. شۇل بیر واغتدا هم ترورا قارشی تأزه سیاساتلارینگ قیسساغلی یاغدایدا آلینیت باریلماغی نینگ مؤهۆمدیگینه اۆنسی چکدی.
سۇنگقی حیاناتچیلیقلی هۆجۆملردن شو درسلر آلینیپ بیلینر.
بیرینجیسی داعش- قارشی استراتژی گؤزدن گچیریلمه لی. شک شۆپهه سیز داعش حۇوپی یۇق ادیلمه لیدیر. مسلمانلار و گۆن باتارلی یورتلار سوریه، عیراق، سومالی، فرانسیا یادا بلژیک ده بۇلسون داعش و القاعده یالی ترور قورامالارینی یۇق اتمه ک اۆچین بیرلیکده گؤره شمه لیدیر.
اِمما آلینیپ باریلیان حأضیرکی سیاساتلار اساسان هم داعش ینگ سوریه و عیراق داقی یرلرینه هۇا هۆجۆمینی قوراماغا گؤنۆگِن و داعش ینگ سوریه، تۆرکیه، اوروپا و آمریکادا هۆجۆم قوراماغی نینگ اؤنگۆنی آلیپ بیلمه لی.
سوریه دأکی ساواش داعش-ی گۆیچله ندیرمأگه دۇوام ادیأر. شۇل ساواشینگ دۇوام اتمه گینه روغصات بریلمه گی بۇلسا ترور قوراماسی داعش ینگ گۆیجۆنه گۆیچ قۇشیار. داعش سوریه و عیراق داقی سیاسی و حۇوپسوزلیق مسئله لری سبأپلی حأضیرکی یاغدایینا گلدی. داعش بیزه شو حاقیقاتی یاتدان چیقارتمالی دألدیر:
بشار اسدینگ یۇلباشچیلیغینداقی حؤکۆمِتی ۴۰۰ مۆنگه قۇلای آدامی اؤلدۆردی. شۇل سان هایسیدیر بیر ترور قوراماسی نینگ اؤلدۆرِن انسانلاری نینگ سانیندان حاص کؤپدیر. موندان باشغا دا سوریأنینگ حؤکۆمِتی سبأپلی میلیونلارچا آدام یوردونگ ایچینده و داشاردا بۇسغون یاغدایینا گلدی.
سوریأنینگ حؤکۆمتینه روسیا و ایران تاراپیندان بریلیأن قۇلداو، آمریکانینگ ۲۰۰۳-نجی ییلدا عیراغی باسیپ آلماغی و اسده بریأن قۇلداوی ترور قوراماسی داعش ینگ گۆیجۆنه گۆیچ قۇشیار.
ایکینجیسی ترورچیلارینگ قۇویسی یادا اِربِدی بۇلماز. اتنیکی، دینی یادا سیاسی سبأپلرینه قارامازدان ترور هر یرده تروردیر. پاریسی و بروکسلی قانا بولان داعش-ی ترور قوراماسی حؤکمۆنده قابول اتمه ک اِمما آنکارادا سۇنگقی ایکی آیدا ۳ گِزِک هۆجۆم قوران پ.ک.ک-نی ترور قوراماسی حؤکمۆنده قابول اتمه زلیک اولی یالنگیشدیر.
پ. ک. ک سوریه ده داعش-ه قارشی گؤره ش باهاسی بیلن قانونی یاغدایا گلیپ بیلمه ز.
آنکارادا و ایستامبول دا قورالان سۇگقی هۆجۆملرده هم گؤرۆلشی یالی داعش و پ.ک.ک تاپاووتلی قاراییشلارا ایه دیکلرینه قارامازدان تۆرکیأ قارشی بیرلیکده هۆجۆم قوراماق اۆچین بیرله شدیلر.
بو مسئله ترورا قارشی ماغلومات چالشیغی و حیذماتداشلیغی قورالیپ بیلینجک هۆجۆملرینگ اؤنگۆنینگ آلینماغی تایدان دیس هنگ مؤهۆ. بروکسل ده قورالان هۆجۆملر ماغلومات چالشیغی و حیذماتداشلیق مسئله سی نینگ نأهیللی مؤهۆمدیگینی ینه ده بیر گِزِک گؤرکِزدی. بلژیکلی یۇلباشچیلار تۆرکیأنینگ هۆجۆمچی ابراهیم البکراوی نینگ داشاری یورتلی ترورچیدیغی حاقیندا اؤزلرینه برن رسمی دویدوریشینا اۆنس برمه دی.
ابراهیم البکراوی ایلکی غازی آنتپ ده توسساغ ادیلدی و ۲۰۱۵-نجی ییلینگ ایون آییندا اؤز ایسله گینه گؤرأ هلنده اوغرادیلدی. سۇنگقی ۳ ییلدا تۆرکیه ۳ مۆنگدن قۇوراق آدامی قۇودی و ۳۷ مۆنگ آدامینگ ترور قورامالاری بیلن آراباغلانشیغی نینگ باردیغی سبأپلی تۆرکیأ گلمه گی قاداغان ادیلدی. شۇل ساناوداقی آداملارینگ اساسی بؤله گی اوروپا یورتلاریندان گلیأر.
اۆچۆنجی بۇلسا ترورچیلیقلی هۆجۆملردن سۇنگ گۆیچله نِن، مسلمانلارا قارشی چیقیشلار ترور قورامالارینا حیذمات ادیأر.
اوروپالی و آمریکالی ایسلاموفوبیکلر سۇنگقی هۆجۆملری مسلمانلارا قارشی چیقیشلاری بیلن اؤز بأحبیتلری اۆچین اولانماقدا گیجأ قالمادیلار.
اسلام دینی و مسلمانلار حاقینداقی چیقیشلار آشا تۇپارلارا قارشی گؤره شه ضِلِل یتیریأر. مسملانلارینگ اساسی بؤله گینی چِت قیرا ایبریأر. اسلام دینینه قارشی چیقیشلار نه سیاسی قینچیلیقلاریمیزی چؤزمه گیمیزه یاردام بریأر نه ده حۇوپسوزلیغیمیزی آرتدیریار.
اۆسته سینه ده داعش ینگ آغضالاری نینگ دین بیلن آراباغلانشیغی یۇق. داعش جمغیتینگ هر قاتلاغیندان بۇلان آداملاری اؤزۆنه آغضا حؤکمۆنده سایلاپ آلیار.
عیلمی بارلاغلار آشا ساغچیلارینگ مسلمان آدینی اولانیپ ترور ادیأن ترورچیلارا گؤرأ حاص کؤپ آدام اؤلدۆرِندیگینی گؤرکِزیأر. حاص اربِدی هم اسلاموفوبیا و مسلمانلارا قارشی توتوملار گۆن باتاردا هم آشا ساغچی هم ده آشا سۇلچی تۇپارلارینگ بیر یره اۆیشمه گینه سبأپ بۇلیار.
آشاساغچی کنسرواتور تۇپارلار مسلمان آزلیق جماغاتلارا قارشی اتنیکی دینی چاغیریش بریأر.سۇلچی لیبرال عالیملار مسلمانلاری اربت آدام حؤکمۆنده گؤرکِزمه ک اۆچین سۇنگقی چأره حؤکمۆنده زنانالارینگ حاق حقوقلارینی اولانیار. بیری بیرینه هیچ منگزه مه یأن حیذماتداشلاری بیرله شدیریأن اساسی زات بۇلسا اسلام و مسلمانلار حاقینداقی قارشی توتوملاریدیر.
مسلمانلار بیر تاراپدان داعش ینگ مسلمان بۇلمادیقلاردان حاص کؤپ مسلمانلاری اؤلدۆرِن یورتلاری سوریه و عیراق یالی یرلرده داعش سبأپلی اولی ییتگیلر چکیأر. بیله کی تاراپدان سیاسی ماقصاتلاری اۆچین داعش-ی مسلمانلارا قارشی توتوم آلیپ بارماق اۆچین اولانیان اسلاموفوبیکلرینگ چیقیشلارینا سزه ور بۇلیار.
مسلمانلار داعش-ی نأله تله مأگه دۇوام ادیأر. هایسیدیر بیر یرده ترورچیلیقلی هۆجۆم قورالاندان سۇنگ مسلمانلار اساسی شۆپهه له نیلیأنلر یاغدایینا گتیریلیأر.
اِمما آلمانلارینگ آدی نئو فاشیستلر بیلن، آندرس بریویک واقاسیندا نروژلیلرینگ کوکلوس کلان و تیموتی مک وی واقاسیندا آمریکالیلارینگ آدی آغزالمایار.
ستا آدلی عیلمی بارلاغ قوراماسی تاراپیندان یانگقی یاقیندا چاپ ادیلن اوروپادا ایسلاموقوبی آدلی حابارناما اوروپادا مسلمانلارا قارشی سیاساتلارینگ یایبانگلاشیاندیغینی گؤرکِزدی.
آمریکاداقی سایلاو اتابینا سر سالناندا یاغدایینگ آتلانتیک ینگ بیله کی یاقاسیندا هم تاپاووتلی دألدیگینی گؤرکِزیأر.
جمهوریتچی پارتیانینگ جمهورباشلیغا دالاشگأری آلیپ باریان قۇرقی سیاساتلاری بیلن اؤنگه باریارقا، قانونلارا لاییق حرکت ادیأن، سالغیدینی واغتیندا تؤله یأن آمریکالی مسلمانلار گؤرمه زلیکدن گلینیأر.


text:
ایلك پاكئت
بیرگون اؤره گیمدن سوروشدوم منی یاشادان سن سن؟ او دئدی: سنی یاشادان ایندی بو اس ام اسی اوخویان دی.
.
.
آرامیزداكی مسافت نه قدر اوزاق اولسادا، هانسی یولدان كئچسن ده بوتون یوللاردا بیر سؤز اوخویاجاقسان: سنی سئویرم.
.
.
دونیانی گؤزل اولدوغو اوچون سئویرم. ایچینده سن اولدوغون اوچون سئویرم.
.
.
اینانما كی منه سن كیمی سئوگیلی یا سنه منیم كیمی سئون تاپیلاجاق!! هئچ اینانما.
.
.
تورا بس منتظر ماندم، اوتاندی لحظه لر مندن
بدان من دوستت دارم، اینان بو یاشلی گؤزلردن
سفر از تو گذر از تو، فقط یول گؤزله ماق مندن
فقط با یك نگاه تو، اوچاردی غصه لر مندن
.
.
یاغیش اولوب یاغارام، بیر چای اولوب آخارام، گئدیب دنیز اولسامدا، دؤنوب سنه باخارام
.
.
محبت قوجالماز
عشق آزالماز
یولداش آیریلماز
یاخچیلیق یئرده قالماز
یولداش یولداشی آتماز
.
.
داغ باشیندا اكین اولماز، اكین اولسا بیچین اولماز
دونیادا مین گؤزل اولسا، بیری سنین تكین اولماز
.
.
بلادیم، گوزه لیم ده دی عشقینه دوشه لی، علاجی سنده دیر ائی نازنین لرین گؤزه لی
دوشدو یئنه دلی كونول گؤزله ریوین خیالینا، كیم نه بولور بو كونلومون فیكری نه دیر خیالی نه؟؟
.
.
سنه اؤلمه ك یاراشمیر، خلقی آغلاتما دیریل قوی گل گؤرك بیردن یئنه گؤلمك دیریلدی آغلاماق اؤلدی بیزی باش سیز قویوب گئتدین، دییرلر یار یولداشلار نیه بو بی وفا چیخدی، نیه بیزدن قاباق اؤلدی